title: Aydın

text: Kiireisen liikenneverkon tienristeyksessä on kuusikaistainen moottoritie, joka yhdistää Aydınin ja İzmirin, Turkin toisen portin, jonne ajaa tunnissa, ja vielä vähemmän aikaa kansainväliselle Adnan Menderesin lentokentälle, joka sijaitsee kahta kaupunkia yhdistävän tien vieressä. Pienempi lentokenttä, nimeltään Aydınin lentokenttä, sijaitsee Aydınissa, muutaman kilometrin päässä kaakossa. Aydınin alue oli myös edelläkävijä ja otti käyttöön rautatiet Turkissa 1800-luvulla ja silti sillä oli tihein rautatieverkosto.


title: Aydın

text: Aydınin provinssissa on myös useita kansainvälisesti tunnettuja historiallisia kohteita ja turistikohteet ovat kehittyneet. Aydınissa on kuumaa kesäisin ja lämmintä ympäri vuoden. Aydın on suurin naispormestarin hallinnoima kaupunkikeskus Turkissa. Pormestari, rouva Özlem Çerçioğlu, valittiin vuonna 2009.


title: Renault RE20

text: Renault RE20/RE20B on Formula 1 -auto, jota Renault-talli käytti 18 kilpailussa kausilla –. Michel Tétun suunnittelemassa autossa oli voimanlähteenä Renaultn’ oma 1,5-litrainen V6-turbomoottori. Autolla kilpailuissa ajoivat ranskalaiset Jean-Pierre Jabouille, René Arnoux ja Alain Prost.


title: Henry Darrow

text: Enrique Tomas Delgado, Jr. eli Henry Darrow (s. 15. syyskuuta 1933) on puertoricolainen näyttelijä, joka esitti muun muassa Manoliton roolin NBC:n televisiosarjassa "Karjatila High Chaparral". Hän teki vierailevan esiintymisen myös "issa" ja on esittänyt don Alejandro de la Vegaa televisiosarjassa "Zorro".


title: Henry Darrow

text: Darrow voitti vuonna 1990 Emmy-palkinnon parhaan miessivuosan näyttelijänä sarjassa "Santa Barbara".


title: Sen no Rikyū

text: Sen no Rikyū (, 1522 Sakai – 21. maaliskuuta 1591 Kioto) oli japanilainen teemestari, jolla oli huomattava vaikutus teeseremonian kehitykseen. Hän kohotti teeseremonian taidemuodoksi ja palasi sille alun perin luonteenomaiseen äärimmäiseen yksinkertaisuuteen. Hänen työnsä vaikutti teetaiteen kaikkiin puoliin: astioihin, teehuonearkkitehtuuriin, teepuutarhoihin ja seremonian muotoon. Sen no Rikyūn vaikutuksesta "wabi"- ja "sabi"-ideaalit, tarkoituksellinen yksinkertaisuus sekä vanhan ja kuluneen arvostus, nousivat teetaiteen keskeisiksi aatteiksi.


title: Sen no Rikyū

text: Rikyū tunnetaan lukuisilla eri nimillä. Hänen isäntä oli varastonomistaja, nimeltään Tanaka Yōhei (), ja äitinsä Tomomi Tayuki (). Lapsena hänet tunnettiin nimellä Yoshiro.


title: Sen no Rikyū

text: Rikyūta pidetään, nimellä Sen Sōeki tai teenimellä Hōsensai, sansenken eli kolmen teeseremonian pääkoulukunnan perustajana. Koulukunnat ovat Urasenke, Omotesenke ja Mushanokōjisenke.


title: Sen no Rikyū

text: Nuorena miehenä Rikyū opiskeli teetä Kitamuki Dōchinin ohjauksessa ja sai nimen Sōeki Nanshū-jin temppelin papilta Sakaissa. 19-vuotiaana hän aloitti teeseremonian opiskelut Takeno Jōōn oppilaana; Takeno liitetään myös wabi-estetiikan kehitykseen teeseremoniassa. Rikyū sai myös zen-opetusta Daitoku-jissä.


title: Sen no Rikyū

text: 58-vuotiaana Rikyūsta tuli Oda Nobunagan ja, hänen kuolemansa jälkeen, Toyotomi Hideyoshin teemestari. Vuonna 1585 keisari antoi Rikyūlle buddhalaisen maallikkonimen Kōji, Hideyoshin keisari Ōgimachille keisarillisessa palatsissa pitämässä teekokoontumisessa. Hän oli Hideyoshille arvostettu ja merkittävä palvelija, ja Hideyoshi myönsi hänelle suuret maa-alueet vuonna 1573. Rikyū johti suurta ja merkittävää Hideyoshin pitämää teeseremoniaa Kitano Tenman-gūssa vuonna 1587.


title: Sen no Rikyū

text: Myöhempinä vuosinaan Rikyū alkoi käyttää hyvin pieniä, karuja teehuoneita, kuten kahden tatamin kokoista Taian-nimistä teehuonetta, joka on nähtävillä nykyään temppelissä Yamazakissa Kioton lähiössä. Se on julistettu kansallisaarteeksi. Hän kehitti myös lukuisia teeseremoniaan liittyviä esineitä, kuten kukka-astioita, teelusikoita ja bambusta tehtyjä tukia ja käytti myös jokapäiväisiä esineitä teeseremoniassa usein innovatiivisella tavalla.


title: Sen no Rikyū

text: Hän oli raku-teekulhojen käytön pioneeri. Hän piti enemmän yksinkertaisista japanilaisvalmisteisista esineistä kuin kalliista ja muodikkaista kiinalaisesineistä. Vaikka hän ei ollutkaan yksinkertaisuuden kauneutta arvostavan wabi-sabi-filosofian keksijä, Rikyū kuului sen merkittävimpiin popularisoijiin, ja hän liitti sen teeseremoniaan. Hän loi uuden teeseremonian muodon käyttämällä hyvin yksinkertaisia välineitä ja ympäristöjä, muodollistaen sen sekä muut ajatuksensa ja opetuksensa Senke-ryū-nimiseen () teeseremonian koulukuntaan. Hänen kaksi huomattavaa oppilastaan olivat Nanbo Sōkei ja Yamanoue Sōji. Rikyū kirjoitti myös runoutta ja harjoitti ikebanaa.


title: Sen no Rikyū

text: Vaikka Rikyū oli ollut yksi Hideyoshin luotetuimmista avustajista, ratkaisevien mielipide-erojen ja muiden tuntemattomiksi jääneiden syiden vuoksi Hideyoshi käski häntä tekemään seppukun, jonka hän suoritti Hideyoshin Jurakudai-palatsissa Kiotossa 28. helmikuuta 1591 (kuukalenterin mukaan), 70-vuotiaana. Sanotaan, että kun Hideyoshi rakensi ylellistä palatsiaan Fushimiin seuraavana vuonna, hän ilmaisi toivovansa sen miellyttävän Rikyūta. Hänet tunnettiin temperamenttisuudestaan, ja hänen on sanottu katuneen Rikyūn kohtelua.


title: Jed Allan

text: Jed Allan (Brown) (s. 1. maaliskuuta 1937) on yhdysvaltalainen näyttelijä. Hän on saavuttanut huomattavimmat menestyksensä rooleillaan televisiossa.


title: Jed Allan

text: Saippuasarjoja, joissa Allan on vuosikymmenten varrella esiintynyt, ovat "Päivien viemää", "Santa Barbara", "Beverly Hills 90210" ja "General Hospital". Näyttelijä oli ehdolla Emmy-palkinnon saajaksi vuonna 1979.


title: Vadim Jaroštšuk

text: Vadim Jaroštšuk (, 2. huhtikuuta 1966) on ukrainalainen entinen uimari, joka edusti urallaan Neuvostoliittoa. Hän voitti kaksi olympiapronssia Soulista 1988, 200 metrin sekauinnista sekä 4 × 100 m sekauintiviestistä. Hän voitti urallaan myös kaksi mitalia MM-kisoista sekä neljä EM-mitalia, joista yksi oli kultainen.


title: Ted Koppel

text: Edward James "Ted" Koppel (s. 8. helmikuuta 1940) on televisiojuontaja. Hän syntyi perheensä ainoana lapsena Lancashiressä, Englannissa, juutalaisten vanhempien paettua kansallissosialistisesta Saksasta. Hän saapui vuonna 1953 perheineen Yhdysvaltoihin, jossa hän valmistui Syracusen ja Stanfordin yliopistoista; hän sai maan kansalaisuuden vuonna 1963.


title: Ted Koppel

text: Koppel pyöritti "Nightline"-ohjelmaa vuodesta 1980 viimeiseen lähetykseensä 22. marraskuuta 2005; show'ta on kuitenkin jatkettu. Hän puhuu pääkielensä englannin ohella saksaa, venäjää ja ranskaa.


title: Ted Koppel

text: Eräässä uransa tähtihetkistä Koppel haastatteli vuonna 1995 ALS-tautiin kuolevaa Brandeisin yliopiston sosiologian professori Morrie Schwartzia.


title: EZ Publish

text: eZ Publish (lausutaan "easy publish") on avoimen lähdekoodin sisällönhallintajärjestelmä. Sen pääkehittäjä on norjalainen eZ Systems. Järjestelmän avoimen version (GNU GPL -lisenssi) voi ladata maksutta. Lisäksi on tarjolla suljettuja lisenssejä joihin tarjotaan kaupallista tukea.


title: EZ Publish

text: Järjestelmä toimii niin sanotussa LAMP-ympäristössä ja sen kehittäminen ja käyttöönotto melko helppoa. Tarjolla on kattava dokumentaatio ja artikkeleita.


title: EZ Publish

text: Monipuolisuudesta ja helppokäyttöisyydestään tunnettu järjestelmä on kerännyt kritiikkiä sekavan lisensointinsa takia.


title: Olli-Pekka Parviainen

text: Olli-Pekka Parviainen on suomalainen elokuvakäsikirjoittaja.


title: Olli-Pekka Parviainen

text: Parviainen on kirjoittanut muun muassa raiskauksesta ja sen seurauksista kertovan jännitysdraaman "Lain ulkopuolella" (1987), jonka ohjasi Ville Mäkelä. Hän on oli myös toisena käsikirjoittana Peter Lindholmin elokuvassa Anita (1994). Tämän lisäksi hän on kirjoittanut joitakin televisioelokuvia.


title: Olli-Pekka Parviainen

text: Parviaisen veli on näyttelijä-käsikirjoittaja Jussi Parviainen.


title: Saluuna

text: Saluuna () on baarin tapainen alkoholijuomia, virvokkeita, viihdettä ja yöpymistä tarjoava yritys. Saluunat olivat suosittuja Yhdysvaltain Villissä lännessä 1800-luvulla ja ne olivat yleisesti turkismetsästäjien, karjapaimenien, sotilaiden, kaivajien ja pelureiden suosiossa.


title: Saluuna

text:
Useimmissa lännen kaupungeissa oli useita saluunoja, ja ne olivat avoinna vuorokauden ympäri jokaisena viikonpäivänä. Koska saluunat olivat usein uuden paikkakunnan ensimmäisiä liikkeitä, niistä tuli tapaamispaikkoja. Saluunanpitäjä, kuten Roy Bean, saattoi pitää liikkeessään myös esimerkiksi oikeussalia. Ensimmäinen saluuna perustettiin Brown's Holeen Wyomingiin vuonna 1822. 1850-luvulle tultaessa saluuna oli alkanut tarkoittaa osoitehakemistoissa ja yleisessä kielenkäytössä liikettä, joka oli erikoistunut oluen ja viinan myyntiin.
Alkoholi oli halpaa. Voittoja venyttääkseen saluunanpitäjät sekoittivat hyvään viskiin salmiakkispriitä, ruutia tai cayennepippuria. Jotkut saluunat tarjosivat viihdykkeeksi tanssityttöjä ja korttipelejä, kuten faroa ja pokeria. Alkoholi ja pelaaminen saattoivat johtaa aseellisiin yhteenottoihin. Saluunoissa saivat yleisesti ottaen käydä kaikki, paitsi esimerkiksi kiinalaiset työläiset. Naiset eivät käyneet saluunoissa, lukuun ottamatta saluunatyttöjä tai naispuolisia pelureita.


title: Saluuna

text: Vuonna 1893 Anti-Saloon League alkoi protestoida amerikkalaisten saluunoiden alkoholismia, väkivaltaa ja poliittista korruptiota vastaan. Liikkeestä kasvoi voimakas painostusryhmä. Saluunat alkoivat vähentyä useita vuosia ennen kuin kieltolaki tuli Yhdysvalloissa voimaan vuonna 1920.


title: Saluuna

text: Saluuna on yleinen tapahtumapaikka westerneissä, ja yksi sen ominainen tunnus on kääntyvät luukut sisäänkäynnillä.


title: Alfredo Reinado

text: Alfredo Alves Reinado (myös Reinhado) (1967 – 11. helmikuuta 2008) oli Itä-Timorin armeijan majuri ja kapinallisjohtaja. Hän erosi armeijasta 4. toukokuuta 2006 liittyäkseen saman vuoden maaliskuussa erotetun 600 sotilaan joukkoon. Hän oli sotilasarvoltaan korkein armeijasta lähtijä. Nämä sotilaat olivat erotettu sen takia, että he syyttivät saaren länsiosan asukkaita suosittavan armeijassa itäosista tulleiden kustannuksella.


title: Alfredo Reinado

text: Reinadosta tuli yksi johtavista Itä-Timorin hallituksen vastaisista kapinallisjohtajista. 11. helmikuuta 2008 Reinado komensi vallankaappaus- ja presidentin salamurhayrityksessä hyökkäystä presidentti José Ramos-Hortan virka-asuntoon eli niin sanottuun "Tuhkapalatsi"in. Hän sai surmansa valtausyrityksen yhteydessä käydyssä tulitaistelussa.


title: Alfredo Reinado

text: 1975 Itä-Timoriin hyökännyt Indonesian armeija kaappasi nuoren Reinadon, joka joutui lopulta toimimaan kantojuhtana Sulawesissä ja Kalimantanissa.


title: Alfredo Reinado

text: Noin vuonna 1990 Reinado pakeni Australiaan, jonka länsiosan telakoilla hän työskenteli. Itä-Timorissa itsenäistymisestä järjestetyn kansanäänestyksen jälkeen Reinado palasi kotimaahansa ja liittyi sen armeijan. Hänet nimitettiin Itä-Timorin merivoimien päälliköksi. Merivoimat koostuivat tuolloin vain ainoastaan kahdesta partioveneestä, jotka oli saatu lahjoituksena Portugalin merivoimilta.


title: Alfredo Reinado

text: Reinadon käytöksen takia armeijan Itä-Timorin komentaja prikaatikenraali Taur Matan Ruak komensi tämän tehtäviin armeijan pääesikuntaan pääkaupunki Diliin.


title: Alfredo Reinado

text: Reinadon isä ja sisko asuvat Australiassa. Seuraavien vuosien aikana Reinado matkusti Australiaan saamaan sotilaskoulutusta maan puolustusvoimilta. Hän opiskeli Australiassa sotilasjohtamista lokakuussa 2003 ja hätätilanne johtamista elokuussa 2004. 2005 hän sai valmiiksi kolmen kuukauden merivoimien koulutuksen Australian päällystökoulussa ("Australian Command and Staff College") Canberrassa.. Reinado sai koulutusta myös Portugalin ja Brasilian armeijoilta. Lopulta hänet määrättiin sotilaspoliisiin, jossa hän toimi 33 sotilaspoliisista koostuneen joukkueen johtajana.


title: Alfredo Reinado

text: 4. toukokuuta Reinado ja 20 hänen joukkueensa jäsentä yhdessä neljän mellakkapoliisin kanssa poistui kasarmeilta ja liittyivät vuoristossa majaileviin kapinallisiin. He vievät mukanaan kaksi täyttä kuorma-autollista aseita ja ammuksia.


title: Alfredo Reinado

text: Haastattelussa Reinado sanoi, että päätös lähteä kasarmeilta ja liittyä kapinallisiin syntyi 28. huhtikuuta tapahtuneen tapauksen jälkeen. Tällöin armeija oli avannut tulen työttömistä nuorista ja kapinallissotilaista koostuneeseen mielenosoittavaan väkijoukkoon. Hän oli vakuuttunut siitä, että pääministeri Mari Alkatiri oli antanut käskyn avata tulen väkijoukkoa kohti, koska hän itse sotilaspoliisina oli saattanut armeijan komentajan prikaatikenraali Ruakin kansliapäällikön eversti Lere Anan Timorin neuvotteluun Alkatirin kanssa ja kuullut, kun Lere oli sanonut tapaamisen jälkeen, että "Minulla on jo käskyt toimia".. Reinado vaati myös täyttä selvitystä huhtikuun 28. päivän tapahtumista väittäen Alkatirin käskyjä "perustuslain vastaisiksi".


title: Alfredo Reinado

text: Portugalin ja Australian joukot pidättivät Reinadon 26. heinäkuuta Dilissä syyttäen tätä laittomasta aseiden kätkennästä. Raivostuneena pidätyksestään Reinado kieltäytyi allekirjoittamasta oikeuden papereita. Myöhemmin häntä syytettiin murhasta.


title: Alfredo Reinado

text: 30. elokuuta 2006 Reinado pakeni Dilin keskusvankilasta 50 muun vangin kanssa. Vanginvartija Carlos Sarmento sanoi, että vähintään 57 vankitoveri pakeni useiden vankilan itäosan muurien murtamisen jälkeen. Pako paljastui Uuden-Seelannin puolustusvoimien alueella tapahtuneiden operaatioiden yhteydessä ja tuli ilmi vain viikko sen jälkeen, kun YK oli antanut suostumuksensa korvata Australian johtama lain ja järjestyksen turvaamisoperaatio.


title: Alfredo Reinado

text: Vankilapako tapahtui juuri vuoden 1999 itsenäisyyskansanäänestyksen vuosipäivänä.


title: Alfredo Reinado

text:
Pako aiheutti uuden kriisin Itä-Timorissa olevien ja jengiväkivallan vähentämisen kanssa kamppailevien kansainvälisten joukkojen keskuudessa.
Pääministeri José Ramos-Horta sanoi käytyään vankilassa kaksi viikkoa ennen pakoa, että vankilan turvallisuus pitäisi varmistaa.


title: Alfredo Reinado

text: Paulo Remedios, majuri Reinadon lakimies sanoi, että majuri Reinado oli ollut jo jonkin aikaa huolissaan vankilan alhaisesta turvallisuustasosta.


title: Alfredo Reinado

text: Vanhempi Itä-Timorissa oleva ulkomainen turvallisuusanalyytikko sanoi, että majuri Reinado "voisi helposti kadota vuorille", jos häntä ei saataisi kiinni nopeasti. "Ja ongelma on, että vuorilla on edelleen paljon aseita, joiden lukumäärää ei tiedetä."


title: Alfredo Reinado

text: Viranomaisia paetessaan Reinado teki ilmestymisen Indonesian Metro TV:n keskusteluohjelmassa "Kick Andy". Ohjelmassa Reinado ensi kerran kertoi avoimesti paostaan ja tavoitteistaan. Kukaan muu kuin vain ohjelman isäntä Kick Andy ja hänen työryhmänsä tiennyt haastattelupaikan sijaintia.


title: Alfredo Reinado

text: Australialaiset sotilaat (erikoisyksikön sotilaita ja Kuninkaallisen australialaisen rykmentin 4. pataljoonan kommandoja, jotka olivat osa toukokuussa 2006 Itä-Timoriin lähetetyistä Australia-johtoisista interventiojoukoista) ja Australian liittovaltion poliisin viranomaiset osallistuivat suureen paenneiden jahtiin.


title: Alfredo Reinado

text: 1. maaliskuuta 2007 Al Jazeera lainasi Alfredo Reinadoa, joka oli sanonut, että "australialaiset erikoisjoukot" ovat 500-800 metrin päässä hänen piilopaikastaan ja, että hän aikoisi taistella "loppuun asti" häntä piirittäviä australialaisjoukkoja vastaan. Reinado ja hänen miehensä siirtyivät Samen kylän tienoille 50 kilometrin päähän Dilistä etelään Itä-Timorin keskiylängöille. Reinadon syytettiin osallistuneen tällä alueella automaattiaseiden ryöstöön paikalliselta poliisiasemalta. Reinado kritisoi hallitusta väittäen että "Jos joku poliittinen johtaja tahtoo vahingoittaa tämän kansakunnan vakautta, on minulla oikeus nousta puolustamaan kansaa". Samaan aikaan poliisivoimat vetosivat Reinadoon, että tämä laskisi aseensa Timorin kansan turvallisuuden nimissä.


title: Alfredo Reinado

text: Huhtikuun puolessa välissä 2007 pääministeri José Ramos-Horta keskeytti Reinadon etsinnät helpottaakseen osapuolten välistä dialogia.


title: Alfredo Reinado

text: Elokuussa 2007 Reinado tapasi Ramos-Hortan, joka oli tuolloin jo presidentti, ja he päättivät aloittaa keskustelut, jotka tähtäsivät tilanteen rauhanomaiseen ratkaisuun.


title: Alfredo Reinado

text: Helmikuun 11. päivän aamunkoitteessa kaksi aseistetuilla miehillä lastattua autoa, joita johti majuri Reinado ja ilmeisesti Gastão Salsinha, hyökkäsi presidentin virka-asuntoon Dilissä tarkoituksenaan surmata presidentti Ramos-Horta ja siten syrjäyttää maan johto. He etsivät rakennuksesta presidenttiä, mutta eivät löytäneet tätä.


title: Alfredo Reinado

text: Kello 6:15 Itä-Timorin armeijan joukot surmaavat majuri Reinadon presidentin virka-asunnossa käydyssä tulitaistelussa. Itse presidentti on samaan aikaan aamulenkillään. Kello 6:59 vetäytyvät kaatuneen majuri Reinadon miehet ampuvat presidenttiä kaksi hengenvaarallista laukausta rintaan ja mahaan 20 metriä presidentinlinnan portin ulkopuolella.


title: Alfredo Reinado

text: 11. ja 12. päivän välisenä yönä presidentti Ramos-Horta siirretään teho-hoitoon Australiaan, jossa hän on vakaassa mutta kriittisessä tilassa.


title: Alfredo Reinado

text: Majuri Reinadon 14. helmikuuta Dilissä pidettyihin rauhallisiin hautajaisiin osallistui satoja surevia ihmisiä.


title: Kyliks

text: Kyliks () on antiikin Kreikassa käytetty viinimalja, jonka hoikan jalan päässä on leveä mutta suhteellisen matala maljaosa. Yleensä maljassa on kaksi vaakasuuntaista kädensijaa, jotka on sijoitettu symmetrisesti maljan eri puolille.


title: Kyliks

text: Kyliksien pyöreä, lähes tasainen sisäpohja, tondo, oli ensisijainen paikka niiden koristemaalauksille, jolloin kuviointi tuli vähitellen esiin viinin vähentyessä.


title: Resi Stiegler

text: Resi Stiegler (14. marraskuuta 1985 Jackson Hole, Wyoming) on yhdysvaltalainen alppihiihtäjä.


title: Resi Stiegler

text: Alppihiihdon maailmancupissa Stiegler on kilpaillut kaudesta 2002–2003 lähtien. Hänen ensimmäinen kilpailunsa maailmancupissa oli 22. joulukuuta 2002 Sveitsin Lenzerheidessa käyty pujottelu, jossa hän sijoittui yhdenneksitoista. Ensimmäisen palkintokorokepaikkansa hän sai oltuaan toinen Ofterschwangin pujottelussa maaliskuussa 2012. Sitä ennen hänen paras sijoituksensa maailmancupissa oli neljäs sija.


title: Resi Stiegler

text: Nuorten MM-kisoista Stieglerillä on kaksi pronssia vuodelta 2005. Aikuisten MM-kilpailuissa Stieglerin paras sijoitus on pujottelun kuudes sija Santa Caterinan MM-kisoissa 2005. Torinon olympialaisissa 2006 Stiegler sijoittui alppiyhdistetyssä yhdenneksitoista ja pujottelussa kahdenneksitoista.


title: Resi Stiegler

text: Resi Stieglerin isä on itävaltalaissyntyinen Josef Stiegler, joka on kolminkertainen alppihiihdon olympiamitalisti ja pujottelun olympiavoittaja Innsbruckin olympialaisista 1964.


title: Resi Stiegler

text: Alkuvuosinaan Stieglerin tavaramerkki oli hänen kypärässään olevat tiikerinkorvat.


title: Resi Stiegler

text: Resi Stieglerin kausi 2009-2010 päättyi jo marraskuussa, kun hän kaatui suurpujottelun harjoituksissa Coloradossa. Stiegler mursi kaksi vasemman jalan luuta.


title: Hygroskooppisuus

text: Hygroskooppinen on aine, joka imee ilmasta kosteutta. Sellainen on esimerkiksi kuparisulfaatti silloin, kun siitä on kidevesi poistettu ja se on valkoista jauhetta.


title: Hygroskooppisuus

text: Jotkin hygroskooppiset aineet kuten natriumhydroksidi ja kalsiumkloridi imevät ilman kosteutta niin paljon, että lopulta liukenevat siitä tiivistyneeseen veteen. Sellaisia sanotaan "vetistyviksi" aineiksi.


title: Viisauden sana

text: Viisauden sana (engl. "Word of Wisdom") on myöhempien aikojen pyhien liikkeessä noudatettava, terveellisiä elämäntapoja korostava ilmoitus. Se on julkaistu liikkeen pyhiin kirjoituksiin kuuluvassa Oppi ja liitot -kirjassa. Myöhempien aikojen pyhien Jeesuksen Kristuksen kirkon käyttämässä versiossa se on luku 89. Kristuksen yhteisön käyttämässä versiossa se on luku 86, eräissä pienemmissä yhteisöissä käytetyssä vanhemmassa versiossa se on luku 81. Ilmoitus on saanut nimensä sen alkusanoista, joiden mukaan se on "viisauden sana, annettu kirkolle tervehdyksenä, ei käskynä eikä pakkona, vaan ilmoituksena ja viisauden sanana". Muotoilusta huolimatta viisauden sanan noudattamista pidetään nykyään sitovana useissa myöhempien aikojen pyhien yhteisöissä, esimerkiksi niistä suurimmassa, Myöhempien aikojen pyhien Jeesuksen Kristuksen kirkossa eli MAP-kirkossa.


title: Viisauden sana

text: Profeetta Joseph Smith ilmoitti saaneensa asiasta ilmoituksen Jumalalta Kirtlandissa, Ohiossa, 27. helmikuuta 1833. Ilmoitusta edeltävänä iltana Smith oli saapunut kotiinsa viettämään uskonnollista kokousta, ja saavuttuaan havainnut ilman olevan harmaana tupakansavusta ja lattian olevan miesten suustaan sylkemien mällien peitossa. Asiasta ärsyyntyneenä hän kääntyi rukouksessa Jumalan puoleen ja kysyi, mikä oli Herran tahto tupakan ja alkoholin käytön suhteen. Toisaalta Joseph Smithin vaimon Emma Hale Smithin tiedetään vastustaneen sekä alkoholia että tupakanpolttoa, ja hänen näkemyksensä on luultavasti vaikuttanut Smithin kantaan. 1830-luvulla raittiusliike oli voimakas Uuden-Englannin alueella, mikä tämäkin lienee vaikuttanut uuden liikkeen käsitykseen väkijuomista.


title: Viisauden sana

text: Viisauden sanassa kirkon jäseniä välttämään viinin ja muiden väkevien juomien, tupakan ja "kuumien juomien" käyttämistä (Oppi ja liitot 89:5-9). Toisaalta nämä kiellot eivät ole ehdottomia. Viiniä saa ilmoituksen mukaan käyttää sakramentin eli ehtoollisen vietossa, samoin väkeviä juomia saa käyttää ruumiin pesemiseen (Oppi ja liitot 89:5-7). Ehtoollisviinin tulee kuitenkin olla pyhien itsensä valmistamaa ja "uutta", siis käymätöntä viiniä. Tupakka taas on ilmoituksen mukaan yrtti vammojen ja karjan tautien hoitamiseen (Oppi ja liitot 89:8). Varhaiset myöhempien aikojen pyhät käyttivät viiniä ehtoollisenvietossaan. Nykyään yhteisöistä suurin eli MAP-kirkko käyttää sakramentin vietossaan viinin sijasta vettä. Muut mormonistiset yhteisöt käyttävät yleensä alkoholitonta viiniä.


title: Viisauden sana

text: Aikojen saatossa on ollut erimielisyyksia siitä, mitä aineita viisauden sanan kiellot tarkalleen ottaen tarkoittavat. Koska ilmoituksessa mainitaan vain viini ja väkevät juomat, katsoivat monet varhaisemmat pyhät oluen nauttimisen olevan sallittua. Vielä vuoden 1901 yleiskonferenssissa osa kirkon apostoleista edusti tätä tulkintaa. Nykyään katsotaan kuitenkin, että ilmoituksen muotoilu viittaa kaikkiin alkoholijuomiin. Toinen keskustelua herättänyt muotoilu on ilmoituksen kieltämät "kuumat juomat" (Oppi ja liitot 89:9). Monet varhaisista pyhistä kieltäytyivät sanatarkan tulkinnan mukaan nauttimasta mitään kuumennettuja juomia, jopa kuumaa vettä. MAP-kirkon nykyisen tulkinnan mukaan muotoilu viittaa kuitenkin riippuvuutta aiheuttavaa kofeiinia sisältäviin kahviin ja teehen. Aiemmin myös kolajuomia pidettiin yleisesti kielletyinä niiden sisältämän kofeiinin vuoksi, mutta nykyään suurin osa kirkon jäsenistä pitää niitä hyväksyttävinä. Viisauden sanan katsotaan kieltävän tupakan lisäksi myös huumausaineiden käytön, vaikkei niitä mainitakaan viisauden sanan tekstissä.


title: Viisauden sana

text: Viisauden sana kehottaa kirkon jäseniä muutenkin terveelliseen elämään. Kasvinravinnon käyttöä suositellaan, liharuokia kehotetaan käyttämään säästeliäästi ja mieluiten vain talven ja kylmien aikaan sekä nälänhädässä. Ilmoituksen mukaan "vehnä on ihmistä ja maissi härkää ja kaura hevosta ja ruis lintuja ja sikoja ja kaikkia maan eläimiä varten ja ohra on kaikkia hyödyllisiä eläimiä varten ja mietojen juomien valmistamiseen, samoin kuin muut viljalajit." (Oppi ja liitot 89:17) Vaikka osa kirkon johtajista, erityisesti presidentti Lorenzo Snow, kehotti kirkon jäseniä kasvisravinnon käyttöön, ei liharuoista pidättäytymistä ole koskaan pidetty sitovana. Vegetaristien osuus ei MAP-kirkon jäsenistössä ole tiettävästi yleistä väestöä suurempi.


title: Viisauden sana

text: Viisauden sana on johtanut MAP-kirkon jäsenistön yleisesti terveellisten elämäntapojen vaalijaksi. Kirkon jäsenet pyrkivät syömään terveellisesti, harjoittamaan liikuntaa ja pitämään huolta kunnostaan. Ruumiillista terveyttä arvostetaan, ja epäterveellisten elämäntapojen katsotaan olevan merkki myös hengellisestä kriisistä.


title: Viisauden sana

text: Saadun ilmoituksen mukaan viisauden sana on annettu kirkolle "tervehdyksenä, ei käskynä eikä pakkona, vaan ilmoituksena ja viisauden sanana" (Oppi ja liitot 89:2). Kirkon korkea neuvosto hyväksyi kuitenkin helmikuussa 1834 julkilausuman, jonka mukaan viisauden sanan noudattaminen olisi sitova kirkon korkeille viranhaltijoille. Tästä huolimatta viisauden sanaa pidettiin kirkon alkuaikoina lähinnä suosituksena, ja kirkon varhaisten johtajien, myös Joseph Smithin itsensä, tiedetään satunnaisesti nauttineen alkoholia ja polttaneen tupakkaa.


title: Viisauden sana

text: Kirkon toisen presidentin Brigham Youngin esityksestä kirkon yleiskonferenssi teki 9. syyskuuta 1851 Salt Lake Cityssä päätöksen, jonka mukaan viisauden sanan rajoitukset olisivat kirkon jäsenistölle sitovia. Tämä tiukennus liittyi epäilemättä Youngin aloitteesta virinneeseen nk. mormonireformaatioon, joka korosti Jumalan antamien käskyjen noudattamista ja yleisesti paluuta "alkuaikojen" mormonismin ihanteisiin. Päätöksestä huolimatta ei viisauden sanan noudattamatta jättämistä pidetty esimerkiksi esteenä pääsylle kirkon temppeliin. Vasta vuonna 1902 kirkon tuolloinen presidentti Joseph F. Smith antoi vaarnanjohtajille kirjeitse määräyksen, jonka mukaan viisauden sanan noudattamatta jättäminen tulisi katsoa esteeksi temppeliin pääsylle. Hänenkään kieltonsa ei ollut täysin ehdoton. Presidentti Smithin mukaan vaarnanjohtajien tuli noudattaa sielunhoidollista harkintaa ja sallia vanhoille miehille heidän satunnaiset oluensa ja vanhoille rouville heidän teensä. Vasta 1921 tuolloinen presidentti Heber J. Grant ilmoitti, että viisauden sanan noudattaminen on ehdoton edellytys temppeliin pääsemiselle.


title: Viisauden sana

text: Viisauden sanan noudattamatta jättäminen ei johda kirkosta erottamiseen. Sen noudattaminen on kuitenkin edelleenkin edellytys temppeliin pääsemiselle. Viisauden sanan noudattaminen on myös edellytys pappeuden saamiselle. Kasteelle aikovalle kerrotaan, että häneltä edellytetään kirkon jäsenenä viisauden sanan noudattamista. Kaste voidaan kuitenkin suorittaa, vaikka kastettava ei vielä täysin pystyisikään noudattamaan viisauden sanan määräyksiä. Häntä kuitenkin kehotetaan kamppailemaan, jotta hän pystyisi noudattamaan niitä.


title: Viisauden sana

text: Viisauden sanan loppuun on liitetty lupaus (Oppi ja liitot 89:18-21): "Ja kaikki pyhät, jotka muistavat pitää nämä sanat ja tehdä niiden mukaan, vaeltaen kuuliaisina käskyille, tulevat saamaan terveyttä napaansa ja ydintä luihinsa; ja he tulevat löytämään viisautta ja suuria tiedon aarteita, vieläpä salattuja aarteita. Ja he juoksevat eivätkä väsy; ja he vaeltavat eivätkä näänny. Ja minä, Herra, annan heille lupauksen, että tuhon enkeli on kulkeva heidän ohitseen, niin kuin Israelin lasten ohitse, eikä ole surmaava heitä. Amen."


title: Pandrosos

text: Pandrosos () oli kreikkalaisessa mytologiassa Ateenan kuninkaan Kekropsin ja Aglauroksen, Aktaioksen tyttären, tytär. Hänellä oli kaksi sisarta, Aglauros ja Herse, ja veli, Erysikhthon.


title: Pandrosos

text: Tarinan mukaan Hefaistoksen yritti maata Athenen mutta epäonnistui yrityksessään. Maahan tippunut siemen siitti sen sijaan Gaian, joka synnytti pojan, Erikhthonioksen. Hän ei kuitenkaan halunnut pitää poikaansa vaan antoi sen Athenelle. Tämä puolestaan sulki lapsen laatikkoon ja antoi sen Pandrosokselle vartioitavaksi varoittaen häntä avaamasta sitä. Pandrosoksen sisaret Aglauros ja Herse kuitenkin avasivat laatikon, josta paljastui Erikhthonios. Nämä kaksi sisarusta tulivat tästä hulluiksi ja hyppäsivät alas Akropoliilta. Toisen muunnelman mukaan varis kertoi Athenelle tapahtuneesta, jolloin tämä teki nämä kaksi sisarusta hulluiksi saaden heidät heittäytymään mereen. Kolmannessa versiossa Aglauros ja Herse löysivät lapsen laatikosta ja käärmeen kiertyneenä sen ympärille, jolloin käärme tappoi laatikon avanneet sisarukset.


title: Pandrosos

text: Pandrosokselle oli omistettu Akropoliilla sijainnut Pandroseion-pyhäkkö.


title: Joe Alaskey

text: Joseph Francis ”Joe” Alaskey (17. huhtikuuta 1952 Troy, New York – 3. helmikuuta 2016 Green Island, New York) oli yhdysvaltalainen Daytime Emmyllä palkittu ääninäyttelijä ja koomikko. Hänet tunnettiin erityisesti Billy Westin ohella Mel Blancin seuraajana muun muassa Väiski Vemmelsäären, Repe Sorsan, Tipin ja Sylvesterin äänirooleista.


title: Joe Alaskey

text: Alaskey syntyi Troyssa, New Yorkissa, mutta muutti jo hyvin nuorena Bostoniin, jossa hän kiinnostui näyttelemisestä. Ennen ääninäyttelemistään animaatioissa, Alaskey toimi 1970-luvulla stand up -koomikkona ja radionäyttelijänä.


title: Taivaslyhty

text: Taivaslyhty on ohuesta ja palamattomasta silkkipaperista valmistettu, yläosastaan suljettu pussi, jonka alaosassa on palavaa ainetta. Lyhtyä käytetään siten, että palava aine (poltinosa) sytytetään ja palaessaan se lämmittää pussin sisällä olevan ilman ympäröivää ilmaa lämpimämmäksi. Tämä saa aikaan nosteen, jonka avulla iso lyhty voi kohota jopa kolmen kilometrin korkeuteen. Poltinosan sammuttua lyhty alkaa leijumaan takaisin maan pinnalle.


title: Taivaslyhty

text: Nykyiset lyhdyt ovat 99 % maatuvista materiaaleista valmistettuja kokonaisuuksia ja painoltaan erittäin kevyitä niin näiden mahdollinen ympäristöhaitta on minimaalinen ja jopa vähäisempi kuin ilotulitteissa. Ainoastaan poltinosan kiinnitys leijaosaan on tulesta johtuen metallia (ohutta hajoavaa rautalankaa).


title: Taivaslyhty

text: Taivaslyhtyjä valmistetaan monenmuotoisia, kokoisia ja -värisiä. Taivaslyhdyt ovat olleet jo pitkään suosittuja Kaukoidässä.


title: Taivaslyhty

text: Lyhtyjen käytön idea on se, että useat henkilöt lähettävät yhtä aikaa lyhdyt ilmaan. Näin saadaan aikaan näyttävä näkymä pimeälle taivaalle. Taivaslyhtyjä lähetetään taivaalle muun muassa häissä tai taivaslyhtyjen ympärille rakennetuilla festivaaleilla.


title: Taivaslyhty

text: Suomessa lyhtyä ei ole sallittua lähettää vapaaksi, vaan Suomessa myytävissä taivaslyhdyissä pitää olla mukana naru jolla lyhtyä voi ohjailla leijan tapaisesti.


title: Parhaat joulun sävelet

text: "Parhaat joulun sävelet" on Matti Eskon joulualbumi. Levy sisälsi myös Vesa-Matti Loirin tunnetuksi tekemän hitin "Näin sydämeeni joulun teen". Levy julkaistiin uudelleen 1999.


title: Lämmin ja niin tuttu

text: Lämmin ja niin tuttu on laulaja Matti Eskon vuonna 1993 julkaistu albumi.


title: Arkipuku

text: Arkipuku (engl. "informal") on miehen puku, jota käytetään yleensä töissä varsinkin aloilla, jotka sisältävät esimerkiksi toimistotyötä, neuvotteluja, asiakaspalvelua ja liiketapaamisia. Perinteisesti arkipuku on väriltään harmaa tai sininen ja valmistettu laadukkaasta villakankaasta. Tavallisemmin arkipuvun kanssa käytetään valkoista tai vaaleansinistä kauluspaitaa ja hillittyä solmiota. Solmion tulee olla tummempi kuin paita ja erivärinen kuin puku. Kengät ja sukat voivat arkipuvun kanssa olla mustat. Jos arkipuvun kanssa käytetään taskuliinaa, tulee sen olla joko paidan tai solmion värinen. Arkipukuun voidaan myös yhdistää liivi. Liivi on yleensä samanvärinen ja samaa kuosia kuin puku.


title: Arkipuku

text: Naisten arkipuvusta puhuttaessa tarkoitetaan siistiä housu- tai jakkupukua tai leninkiä, mahdollisesti jakun kanssa. Arkipuvun kenkinä ovat yleensä avokkaat. Tyypillisiin asusteihin kuuluvat erilaiset huivit. Arkipukua käytetään ennen kello 18 olevissa päivätilaisuuksissa.


title: Arkipuku

text: Etiketin mukaan jos kutsussa lukee arkipuku,nainen pukeutuu tuolloin jakkupukuun tai tyylikkääseen, korkealaatuiseen neuleeseen tai neuletakin ja puseron yhdistelmään ja hameeseen. Arkipuku- nimitystä meillä harvoin enää käytetään, mutta matkustettaessa ulkomaille esim. työasioissa, saattaa tämäkin tulla vastaan. Jakkupuvun materiaalin kannattaa olla laadukas, kevyt villa tai villasekoite. Myös silkkisekoitteet ovat materiaaleina sopivia.


title: Arkipuku

text: Väreinä kaikki neutraalit värit sopivat oikein hyvin, nykyisin harkitusti myös musta, vaikkakaan se ei ole klassinen arkipuvun väri. Jakkupuku kannattaa hankkia puvuston peruspuvuksi ja ostaa siihen kolmanneksi osaksi myös housut. Housuja meillä Suomessa käytetään myös virallisemmissa tilaisuuksissa, kun ulkomailla niitä ei välttämättä aina niinkään naiselle hyväksytä. Myös kotelomekon ja jakun yhdistelmä on arkipukunakin hyvä, sitä on myös helppo muunnella korujen avulla vaikkapa iltatilaisuuteen.


title: Arkipuku

text: Neutraalimman jakkupuvun kanssa voi käyttää persoonallisempaa ja värikkäämpää puseroa, työasussa kuitenkaan läpinäkyvyys ja paljastavuus eivät ole suotavia.


title: Arkipuku

text: Kenkinä jakkupuvun kanssa etenkin työkäytössä käyvät avokkaat. Kenkien korko ja väritys on hyvä valita tilanteen ja asun mukaan, yleensä neutraalin väriset kengät ovat käytännölliset ja sopivat hillittyyn työpukeutumiseen. Sisätiloihin tultaessa ulkojalkineet vaihdetaan aina kevyempiin sisäjalkineisiin.


title: Nostalgia (Frederik)

text: Nostalgia - Frederik on Nostalgia -sarjan julkaisu, joka sisältää joukon Frederikin vähemmän tunnettuja levytyksiä. Mukana on muun muassa Kai Hyttisen tunnetuksi tekemä "Nosta lippu salkoon" ja Frederikin versio Virve Rostiin hitistä "Menolippu - One Way Ticket", jonka Frederik levytti nimellä "Paluulippu". Mukana on myös aiemmin vain singlenä julkaistu "Jeesus Kristus" ja Frederikin vähemmän tunnettuja rock´n roll kappaleita.


title: Aarne Alve

text: Aarne Johannes Alve (5. kesäkuuta 1894 Heinävesi – 26. syyskuuta 1937) oli suomalainen jääkärimajuri. Hänen vanhempansa olivat maanviljelijä Antti Fredrik Alve ja Hanna Kristiina Astrén. Hänen puolisonsa oli Fanny Augusta Rekola. Aarne Johannes Alve kävi viisi luokkaa Kuopion suomalaista yhteiskoulua, Saksassa hän opiskeli kaksi lukukautta Mittweiden teknisessä opistossa, sekä yhden lukukauden Tampereen teknisessä opistossa. Kouvolan yhteislyseossa hän suoritti 7. luokan yksityisesti vuonna 1932. Sotilas pedagogisen kurssin hän suoritti vuonna 1925.


title: Aarne Alve

text: Aarne Johannes Alve liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 29. helmikuuta 1916, hänet siirrettiin 1. marraskuuta 1917 pataljoonan konekiväärikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella Riianlahdella, Schmardenissa ja Aa-joella. Rintamakomennuksen jälkeen hän osallistui Libaussa kesällä 1917 rautatienrakennuskursseille.


title: Aarne Alve

text: Hän saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan 5. jääkärirykmentin 13. jääkäripataljoonan 2. komppaniaan, josta hänet siirrettiin 23. maaliskuuta 1918 pataljoonan konekiväärikomppaniaan. Suomen sisällissodassa hän osallistui taisteluihin Kuokkalassa ja Ollilassa sekä etenemiseen Rajajoella.


title: Aarne Alve

text: Sisällissodan jälkeen hänet siirrettiin 12. tammikuuta 1918 esikuntavääpeliksi pioneerikoulutuspataljoonaan. 11. syyskuuta 1918 hänet siirrettiin pataljoonan 1. komppaniaan joukkueenjohtajaksi. Seuraavana vuonna hänet siirrettiin 2. pioneeripataljoonan 2. komppaniaan joukkueenjohtajaksi ja 1. maaliskuuta 1921 1. komppaniaan talouspäälliköksi ja myöhemmin joukkueenjohtajaksi. 11. kesäkuuta 1922 hänet komennettiin pataljoonan 2. komppanian päälliköksi. Armeijasta hän erosi 25. marraskuuta 1922. Armeijasta eronsa jälkeen hän toimi Kajaanin suojeluskunnan paikallispäällikkönä. Aarne Johannes Alve astui uudelleen armeijan palvelukseen 17. lokakuuta 1923 ja hänet sijoitettiin nuoremmaksi upseeriksi Pohjois-Savon rykmentin 1. komppaniaan, josta tehtävästä hänet siirrettiin 11. tammikuuta 1924 rykmentin majoitusmestariksi. Kesällä 1924 hänet siirrettiin nuoremmaksi upseeriksi Rautatiepataljoonaan. Vuodet 1924–1927 hän toimi aliupseerikoulun johtajana. Pioneeripataljoonassa hän toimi komppanianpäällikkönä vuodet 1927–1929. Teknisen toimiston päälliköksi hänet nimitettiin vuonna 1929 ja tässä tehtävässä hän toimi aina vuoteen 1935 asti. Vuonna 1935 hänet siirrettiin Yleisesikunnan linnoitustoimiston toimistoupseeriksi, mitä tehtävää hän hoiti kuolemaansa asti. Hän kuoli vuonna 1937 ja hänet on haudattu Toijalaan.


title: Siippoo (Tuusula)

text: Siippoo on Tuusulan kunnassa sijaitseva kylä. Kylä sijaitsee noin 35 kilometrin päässä Helsingistä.


title: Siippoo (Tuusula)

text: Siippoo käsitti vuonna 1540 ainoastaan Tapanin talon. Vuonna 1600 kylässä oli 2 viljeltyä taloa, Tapani ja Mattila, sekä 2 autiotaloa, Torppi ja Heikkilä. Kylä oli alkujaan osa Nurmijärven kuntaan, kunnes se liitettiin vuonna 1931 Tuusulan kuntaan.


title: Joseph Kucan

text: Joseph D. Kucan Kučan (Kučan - Srb-Croat "Kutchan")" (s. 19. maaliskuuta 1965 Henderson, Nevada) on yhdysvaltalainen ääninäyttelijä, ohjaaja, käsikirjoittaja. Hänen tunnetuin roolinsa Command & Conquer -pelisarjan pahiksen rooli Kane. Hän on lisäksi ohjannut Command & Conquer -pelisarjan pelejä.


title: 20 parasta vuotta

text: 20 parasta vuotta on suomalaismuusikko Mika Sundqvistin vuonna 2001 julkaistu kokoelmalevy. Levy sisältää tunnetuimmat Sundqvistin hittikappaleet 1980- ja 1990-luvuilta. Niistä osa on kuitenkin uudelleenäänitetty. Kappaleita ovat muun muassa ”Moottoripyörä on moottoripyörä”, ”Sade” ja Syksyn sävel -laulukilpailun voittajakappale ”Hormoonihiiret”. Mukana ovat myös vuonna 1998 levytetty F1-kuljettaja Mika Häkkisestä kertova ”Häkkisen Mika” ja ralliautoilija Tommi Mäkisestä kertova ”Puuppolan Paholainen”, joka levytettiin vuonna 2001. Levyllä vierailevat Pate Mustajärvi, Mikko Alatalo, Veli-Matti Järvenpää, Tony Aare ja T. H. Aho.


title: Regulate...G Funk Era

text: Regulate...G Funk Era on yhdysvaltalaisen rap-artisti Warren G:n ensimmäinen vuonna 1994 julkaistu studioalbumi. Levy sai osakseen varsin positiivisen vastaanoton niin kriitikoilta kuin faneilta ja sitä pidetäänkin nykyään eräänä yhdeksänkymmenluvulle tyypillisen g-funk hip-hop-tyylin merkkiteoksista. Albumi nousi julkaisuviikollaan Billboardin albumilistan toiseksi ja myi ennen pitkää tripla-platinaa.


title: Törmänmäki

text:
Törmänmäki on kylä Puolangan kunnassa Kainuussa. Se sijaitsee Paltamosta Puolangalle kulkevan kantatie 78 varressa. Törmänmäestä on matkaa Kajaaniin noin 59 kilometriä ja kuntakeskukseen Puolangalle noin 41 kilometriä. Törmänmäen asutus muodostaa Puolangan maisemakuvassa harvinaisen tiiviin kyläraitin.
Asutus kylätien varressa on vanhaa, ja se näkyy tämän ajan maisemakuvassa kerroksellisuutena.


title: Törmänmäki

text: Vanhoja rakennuksia on säilynyt paljon, ja niitä on jonkin verran muunneltu. Törmänmäessä on myös sodanjälkeen rakennettuja taloja. Törmänmäen luonto on hyvin vehmasta, ja sieltä on inventoitu paljon arvokkaita perinnemaisemakohteita.


title: The Predator

text: The Predator on Ice Cuben vuonna 1992 julkaistu kolmas sooloalbumi. Levyn nauhoitusten aikana raivonneet Los Angelesin rotumellakat ja niiden syyt ovat albumin kantava teema. "The Predator" on Ice Cuben tähän mennessä menestynein albumi yli kolmen miljoonan kopion myynnillään. Levy sisältää myös erään artistin suurimmista hiteistä, myös singlenä julkaistun kappaleen "It Was a Good Day".


title: The Predator

text: Alkuperäinen2003 uusintajulkaisu yhdessä bonuskappaleiden kanssa*The First Day of School (Intro)


title: The Predator

text: When Will They Shoot?


title: The Predator

text: Wicked


title: The Predator

text: Now I Gotta Wet'Cha


title: The Predator

text: The Predator


title: The Predator

text: It Was a Good Day


title: The Predator

text: We Had to Tear This Mothafucka Up


title: The Predator

text: Dirty Mack


title: The Predator

text: Don't Trust 'Em”


title: The Predator

text: Gangsta's Fairytale Pt. 2


title: The Predator

text:
Check Yo Self
Who Got the Camera?


title: The Predator

text: Say Hi to the Bad Guy


title: The Predator

text: U Aint Gonna Take My Life


title: The Predator

text:
”Wicked”
”It Was A Good Day”
”Check Yo Self” [”The Message” Remix Version]


title: Kongasmäki

text: Kongasmäki on kylä, joka sijaitsee Puolangan kunnan eteläisimmässä osassa Kainuussa. Kylässä on muutaman vakituisen asukkaan lisäksi runsaasti vapaa-ajan asukkaita, jotka ovat peräisin ympäri Suomea. Varsinkin vapaa-ajan asutus keskittyy lähes 8 kilometriä pitkän Kongasjärven rannoille. Kylällä sijaitsevat Kongaksen kota ja Martti Tolosen talomuseo.


title: DJ Red Alert

text: DJ Red Alert (myös Kool DJ Red Alert, oik. Fred Krute, s. 20. marraskuuta 1956) on yhdysvaltalainen dj, joka työskentelee pääosin New Yorkin alueella. Hän on vetänyt pitkään hip hopiin erikoistuneita radio-ohjelmia eri asemilla, ja häntä pidetään yhtenä musiikkilajin pioneereista ja popularisoijista.


title: DJ Red Alert

text: Red Alert aloitti levyjen soittamisen 1970-luvun loppupuolella, jolloin hänen innoittajanaan ja opettajana toimi muun muassa tunnettu Kool Herc. Hän liittyi pian Afrika Bambaataan Zulu Nation -ryhmään. 1980-luvun alkupuolella hän oli jonkin aikaa mukana juontamassa Zulu Beatsia, varhaista hip hopiin keskittynyttä radioshow'ta. Tämän jälkeen hän on työskennellyt muun muassa 98.7 Kiss FM -radioasemalla, Hot 97 -asemalla, Power 105.1 -asemalla ja juontanut ohjelmia myös Youth Radio 92.5 -asemalla ja Sirius-satelliittiradiossa. 1980-luvulla hän perusti rap-musiikkiin erikoistuneen manageriyrityksen Red Alert Productions, jonka myötä hän on aikoinaan edesauttanut muun muassa Black Sheepin, Jungle Brothersin, Queen Latifahin ja A Tribe Called Questin nousua pinnalle.


title: DJ Red Alert

text: Red Alert on saanut uransa aikana muun muassa seuraavia tunnustuksia: Rolling Stone -lehti on listannut hänet 50 vaikutusvaltaisimman ihmisen joukkoon musiikin alalla. Hänen työnsä on esillä Rock and Roll Hall of Famen radio-osastolla. Hänen nimensä lisättiin vuonna 2003 Bronxin Walk of Famelle, ja lisäksi Yhdistyneet kansakunnat on nimennyt hänet yhdeksi kunnialähettilääkseen ().


title: Jean Boldt

text: Johan Carl Emil (Jean) Boldt (19. huhtikuuta 1865 Kuopio – 16. toukokuuta 1920 Helsingin maalaiskunta) oli hovioikeuden auskultantti, asianajaja ja toimittaja joka tuli tunnetuksi 1800-luvun lopussa teosofina ja myöhemmin anarkistina.


title: Jean Boldt

text: Boldtia voidaan pitää tolstoilaisena kristillisenä anarkistina, joka oli kiinnostunut muun muassa eläinsuojelusta, kasvissyönnistä sekä rauhanaatteesta. Lakia opiskelleena hän vastusti kiivaasti oikeuden väärinkäyttöä, jota Boldt kutsui valtion pakkovallaksi ja piti oikeuslaitosta rikkaiden etujen ajajana. Hän vastusti myös prostituutiota, joka tuolloin oli Suomessa valtiovallan hyväksymää ja osittain säätelemää toimintaa. Viimeisinä vuosinaan Boldt radikalisoitui vallankumoukselliseksi, jonka toiminta huipentui vuonna 1917 tapahtuneeseen Nikolainkirkon eli nykyisen Helsingin tuomiokirkon valtaukseen.


title: Jean Boldt

text: Kuopiossa syntyneen Boldtin vanhemmat olivat kenraali Johan Didrik Boldt ja Kuopion piispan Robert Frosteruksen tytär Anna Christina Frosterus. Kotiseutututkimuksen uranuurtaja Robert Boldt, kirjailija Alexander Boldt sekä sosialisti ja uskontofilosofi Georg Boldt olivat hänen veljiään. Hän kirjoitti ylioppilaaksi vuonna 1883 ruotsinkielisestä Kuopion yksityislyseosta ja suoritti sen jälkeen yleisen oikeustutkinnon Helsingin yliopistossa 1886. Boldtin yliopistoaikojen parhaan ystävän on kerrottu olleen myöhemmin natsina tunnettu Johannes Öhquist. Boldtin puoliso oli vuodesta 1898 lähtien Katarina Vilhelmina Söderberg.


title: Jean Boldt

text: 1890-luvulla Boldt kiinnostui sosialismista, tolstoilaisuudesta sekä teosofiasta. Vuonna 1897 hän perusti yhdessä kirjailija Matti Kurikan ja teosofi Pekka Ervastin kanssa Helsinkiin ruotsinkielisen rauhanyhdistyksen Finlands Fridsförening. Vuosina 1896–1898 Boldt työskenteli vain kaksi vuotta ilmestyneen Humanitas-lehden toimittajana. Matti Kurikan lähdettyä vapaaehtoiseen maanpakoon vuonna 1899 Boldt pyrki pariin otteeseen ilman menestystä hänen seuraajakseen Työmies-lehden toimitukseen.


title: Jean Boldt

text: Vuoden 1900 lopulla Boldt ja Ervast perustivat Uusi Aika -nimisen viikkolehden. Boldt uskoi, että siitä tulisi maailman paras lehti, ja siksi joulukuussa 1900 ilmestyneestä näytenumerosta otettiin 165 000 kappaleen jättiläispainos. Uusi Aika ehti kuitenkin ilmestyä vain seuraavan vuoden tammikuusta toukokuuhun, ennen kuin lehti jouduttiin varojen puutteessa lopettamaan. Lehti levitti kuitenkin teosofisia ajatuksia myös työväestön keskuuteen, ja Ervast julkaisi siinä "Valoa kohti" kirjansa alkuosan "teosofisten kirjeiden" muodossa.


title: Jean Boldt

text: Boldt osallistui elokuussa 1906 Oulussa pidettyyn SDP:n edustajainkokoukseen, mutta hänet poistettiin kokoussalista jo heti alkuunsa, kun hän menetti malttinsa ja esiintyi äänekkäästi.


title: Jean Boldt

text: Boldt siirtyi 1910-luvulla kristillisestä tolstoilaisuudesta kohti anarkososialismia ja tuli tunnetuksi keväällä ja kesällä 1917 niin sanottujen kirkkomellakoiden yhteydessä. Hän piti toukokuusta lähtien väkijoukoille "Boldtin kongresseiksi" kutsuttuja palopuheita Nikolainkirkon portailla. Samaan aikaan toinen tolstoilainen anarkisti, kirjailija Arvid Järnefelt, järjesti omia, jopa väkivaltaisiksi muuttuneita puhetilaisuuksiaan Nikolainkirkon lisäksi myös Johanneksen ja Kallion kirkoissa. Puheissaan Boldt käsitteli vallankumouksen lisäksi muun muassa eläinsuojelua, prostituutiota sekä oikeuslaitoksen korruptiota, hänen kerrotaan myös vaatineen väkivaltaista loppua suomalaisille suurkapitalisteille.


title: Jean Boldt

text: Kesäkuun alussa Boldt kannattajineen kokoontui Senaatintorille päivittäin. Hän yritti myös huonolla menetyksellä perustaa omaa punakaartia vastapainoksi radikaalien sosialidemokraattien ja suojeluskuntalaisten aseellisille ryhmille. Kesäkuun 17. päivänä joukko Boldtin johtamia anarkisteja valtasi jumalanpalveluksen jälkeen Nikolainkirkon ja alkoi pitää siellä omaa kokoustaan. Boldt puhui kannattajilleen saarnatuolista käsin, kunnes miliisi saapui paikalle ja hajotti kokouksen. Hänen ohellaan valtauksessa oli mukana myös muun muassa pastori Juho Uoti. Boldt vaati puheissaan muun muassa, että Helsingin miljonäärit oli vangittava ja tapettava, että "kansa pääsisi vapaaksi sellaisista loisista". Boldt pidätettiin 18 tuntia kestäneen valtauksen jälkeen kirkon tyhjennyksen yhteydessä ja toimitettiin Niuvanniemen mielisairaalaan. Hänen pidätyksensä aiheutti Senaatintorilla rajun mellakan, jossa loukkaantui kolme miliisiä. Boldtin kannattajat jatkoivat Senaatintorilla kokousten pitämistä vielä tämän jälkeenkin koko kesän ajan.


title: Jean Boldt

text: Juha Siltanen on kirjoittanut Nikolainkirkon valtauksesta näytelmän "Vallankumous", joka sai ensi-iltansa 2014. Boldtin lisäksi sen toisena päähahmona on myös valtauksessa mukana ollut muotiliikkeen pitäjä Josefiina Huttunen.


title: Jean Boldt

text: Jean Boldtin kirjallinen tuotanto käsittää yhden runoteoksen sekä prostituutiota, militarismia sekä eläinsuojelua käsittelevät teokset. Hän kuoli Helsingin maalaiskunnan Kulosaaressa toukokuussa 1920.


title: Anita

text: Anita voi tarkoittaa muun muassa seuraavia asioita:


title: Kaarlo Simojoki

text: Kaarlo (Kalle) Juho Mikael Simojoki (vuoteen 1935 Simelius; 15. maaliskuuta 1913 Muhos – 12. heinäkuuta 1941 Kitee) oli suomalainen teologian ylioppilas ja sotakirjailija.


title: Kaarlo Simojoki

text: Simojoen vanhemmat olivat rovasti Yrjö Henrik (Heikki) Simojoki (ent. Simelius) ja Hilda Valerie (Vally) Reudolph. Hän pääsi ylioppilaaksi Uudenkaupungin yhteislyseosta 1935 ja opiskeli sitten Helsingin yliopistossa ensin maatalous- ja metsätieteitä ja sitten teologiaa.


title: Kaarlo Simojoki

text: Simojoki osallistui talvisotaan joukkueenjohtajana ja komppanianpäällikkönä Taipaleen Koukkuniemessä ja hän kirjoitti kirjan näistä kokemuksistaan. Jatkosodassa luutnantiksi 1940 ylennetty Simojoki oli komppanianpäällikkönä JR 37:ssä. Simojoki kaatui 12. heinäkuuta 1941 Kiteen Välivaarassa Kuivalaisen kukkulan maastossa hyökkäyksen yhteydessä.


title: Jonas Ridderstråle

text: Jonas Ridderstråle on ruotsalainen kauppatieteen tohtori ja tietokirjailija. Hän toimii britannialaisen Ashridge Business Schoolin vierailevana professorina.


title: Jonas Ridderstråle

text: Ridderstråle tunnetaan erityisesti Kjell A. Nordströmin kanssa tekemistään kirjoista "Funky Business" (1999) ja "Karaokekapitalismi" (2004). Ensin mainittu on käännetty 33 kielelle ja sitä on myyty yli 300 000 kappaletta. Jälkimmäinen on käännetty puolestaan yli 20 kielelle.


title: Kjell A. Nordström

text: Kjell Anders Nordström (s. 26. helmikuuta 1958, Skärholmen, Tukholma) on ruotsalainen kauppatieteen tohtori ja tietokirjailija. Hän toimii apulaisprofessorina Tukholman kauppakorkeakoulun Kansainvälisen liiketoiminnan instituutissa.


title: Kjell A. Nordström

text: Nordström tunnetaan erityisesti Jonas Ridderstrålen kanssa tekemistään kirjoista "Funky Business" (1999) ja "Karaokekapitalismi" (2004). Ensin mainittu on käännetty 33 kielelle ja sitä on myyty yli 300 000 kappaletta. Jälkimmäinen on käännetty puolestaan yli 20 kielelle.


title: Kjell A. Nordström

text:
Ahvenanmaalla nuoruutensa viettänyt Nordström on nykyään Ruotsin parhaiten palkattu puhuja.
Hän oli aikaisemmin naimisissa ruotsalaisen The Real Group -yhtyeen laulaja Katarina Henrysonin kanssa, jonka kanssa hänellä on myös lapsi.


title: Richard Zedník

text: Richard Zedník (s. 6. tammikuuta 1976 Banská Bystrica, Tšekkoslovakia) on slovakialainen jääkiekkoilija. Hän pelaa oikeana laitahyökkääjänä Venäjän KHL-liigan Lokomotiv Jaroslavlissa.


title: Richard Zedník

text: Zedník on NHL-urallaan edustanut myös Washington Capitalsia, Montreal Canadiensia ja New York Islandersia. Hän oli Capitalsin vuoden . Zedník pelasi kotimaansa Slovakian Extraligassa HKm Zvolenin joukkueessa.


title: Richard Zedník

text: Slovakian maajoukkueessa Zedník on pelannut vuoden 2006 ja 2010 talviolympialaisissa, vuosien 2001, 2003 ja 2005 MM-kilpailuissa sekä vuosien 1996 ja 2004 maailmancupissa. Vuoden 2003 MM-kilpailuissa joukkue saavutti pronssia.


title: Richard Zedník

text: Zedník loukkaantui vakavasti 10. helmikuuta 2008 Florida Panthersin ja Buffalo Sabresin välisessä NHL-ottelussa, kun joukkuetoveri Olli Jokisen luistin viilsi tapaturmaisesti hänen kaulaansa. Mies leikattiin heti ja on nyt toipunut hyvään kuntoon.


title: Jumala ei ole suuri

text: Jumala ei ole suuri: Kuinka uskonto myrkyttää kaiken () on Christopher Hitchensin vuonna 2007 ilmestynyt uskontokriittinen kirja. Hitchens puolustaa ateismia ja arvostelee uskontoja sorron ja pahuuden lähteenä. Teos nousi "The New York Timesin" bestseller-listan kärkeen ja siitä tuli kuuluisa Sam Harrisin, Richard Dawkinsin ja Daniel Dennettin uskontokriittisten teosten rinnalla.


title: Jumala ei ole suuri

text: Hitchensin arvostelun mukaan uskonto on lapsenomainen vastaus ihmisen haluun tietää asioiden alkuperä, uskoa johonkin itseään suurempaan ja paeta kuolemaa. Ihminen haluaa ikäville asioille syypään, hyviä asioita hän voi uskoa ihmeiksi. Uskonto myös oikeuttaa toimintaa. Uskontojen nimissä on peloteltu, varastettu, raiskattu, kidutettu ja tapettu. Uskonnot suurentavat heimoepäluuloja ja lietsovat ennakkoluuloja ja vihaa toisinuskovia kohtaan. Kaikki uskonnot pitävät toisia uskontoja harhaoppisina ja väärinä.


title: Jumala ei ole suuri

text: Uskonnot ovat haitaksi paitsi ympäristölleen, myös uskoville itselleen, koska uskonto on epätotta. Uskontojen esittämä käsitys todellisuudesta on vailla todisteita, mutta sitä esitetään totena lapsille ja herkkäuskoisille. Uskontojen oppeihin kuuluvat veriuhrit ja pahojen tekojen sovitus, kuolemanjälkeinen palkitseminen ja ikuinen kärsimys. Uskonnoissa myös määrätään ihmisille mahdottomia tehtäviä ja sääntöjä. Uskontojen opit sisältävät järjettömiä käyttäytymissääntöjä ja epäjohdonmukaisia uskomuksia.


title: Jumala ei ole suuri

text: Jos maailman kurjuuden syyksi pitäisi valita yksi tekijä, Hitchensin mielestä uskonto olisi vahvoilla. Uskontoa vastaan hän asettaa etiikan ja tieteellisen ajattelun. Hänen mukaansa uskonto nojaa tietämättömyyteen, pakottamiseen ja väkivaltaan. Nämä uskonnon tukipilarit on suvaitsevan kunnioittamisen sijaan voitettava järjen ja valistuksen avulla. Totuuden, kauneuden tai pyhän kokemukset taas eivät Hitchensin mukaan tarvitse uskontoa.


title: Jumala ei ole suuri

text: "Keskisuomalaisen" Petja Savoilan mukaan Hitchens käy teoksessaan läpi kattavasti ja purevasti asioita, jotka uskonnoissa ovat vialla. Savoila kirjoitti, että kirja ”jäänee tärkeästä sanomastaan huolimatta vaille suurempaa merkitystä. Se kiinnostanee maalliseen humanismiin taipuvia ajattelijoita. Uskonnolliseen ajatteluun kallistuva tuominnee sen todennäköisesti uskonsa muinaisten opinkappaleiden mukaan sivuakaan lukematta.”


title: Jumala ei ole suuri

text: "Helsingin Sanomien" Jussi Ahlroth arvosteli kirjaa siitä, että se hänen mukaansa niputtaa kaikki uskonnot yhdeksi uskonnoksi ja tuomitsee sen sitten vääräksi. Hänen mielestään kirjalle tulisi antaa Skepsis-yhdistyksen Huuhaa-palkinto, koska ”se on täynnä epätieteellistä hölynpölyä uskonnosta”.


title: Vinasat

text: Vinasat on vietnamilainen tietoliikennesatelliittien perhe. Se on osa kansallista satelliittiohjelmaa, jonka tarkoituksena on kehittää Vietnamille oma satelliittitietoliikennejärjestelmä.


title: Vinasat

text: Ohjelman ensimmäinen tietoliikennesatelliitti laukaistiin avaruuteen Guyanan avaruuskeskuksesta Ariane 5-raketilla.


title: Vinasat

text: Tätä ennen Vietnam oli vuokrannut satelliittien välittämää tietoliikennekapasiteettia noin 15 miljoonalla dollarilla vuosittain.


title: Vinasat

text: Ensimmäinen Vietnamin satelliitti, Vinasat-1, laukaistiin Guyanan avaruuskeskuksesta Kourousta Ariane 5 -kantoraketilla yhdessä Star One C2-satelliitin kanssa. Satelliitin on suunnittellut ja rakentanut yhdysvaltalainen Lockheed Martin-yhtiö. Sen hinta oli 200 miljoonaa dollaria.


title: Vinasat

text: Satelliitti painaa 2600 kg ollen keskikokoinen tietoliikennesatelliitti. Satelliitissa on 20 transponderia ja se voi välittää 200 digitaalista televisiokanavaa tai kymmeniä tuhansia nopeita Internet-yhteyksiä. Sen toiminta-aika on 15-22 vuotta geostationaarisella kiertoradalla asemassa 132 astetta itäistä pituutta.


title: Vinasat

text: Vietnamissa projektia on johtanut Hoang Minh Thong. Satelliittia operoi Vietnamin Posti- ja telelaitos. Maajärjestelmineen investointi oli noin 300 miljoonaa dollaria. Maa-asemat rakennettiin Ha Tayn ja Bình Dươngin maakuntiin.


title: Vinasat

text: Vietnamin Viestintäministeriö tilasi syyskuussa 2009 Kiinalta Vinasat-2-tietoliikennesatelliitin täydentämään vastaavana ajankohtana 70% teholla toimivaa Vinasat-1-satelliittia, jonka kapasiteetti uskotaan pystyttävän nostamaan vuoden 2010 aikana 100%:iin ja satelliitin suunnitellun toiminta-ajan nousevan 9 vuoteen. Noin 350 miljoonan dollarin arvoiseksi arvioitu Vinasat-2 laukaistaan vuonna 2012.


title: Vinasat

text: Vietnam tilasi keväällä 2010 Vinasat-2:ksi kutsutun satelliitin Lockheed-Martinilta. Satelliitti laukaistaan vuonna 2012. . Se, onko tilaus Kiinasta peruuntunut, ei ole selvää. Käyttikö Vietnam kiinalaista tietoliikennesatelliittia "jäniksenä" helpottamaan tilausta Yhdysvalloista tai peräti pudottamaan sieltä ostattavan tuotteen hintaa? Arianespace laukaisee satelliitin vuonna 2012. Yhdysvaltain US Export Import Bank-vientitakuuorganisaatio lainoittaa Vietnamin satelliittiostoa 125 miljoonalla dollarilla, joka päätös vaati kesäkuussa 2012 Yhdysvaltain presidentin eritysluvan, koska organisaatiolla on rajoituksia "marxistis-leninististen maiden" lainoittamiselle.


title: Buffetti

text: Buffetti eli bufetti, buffet tai noutopöytätarjoilu, arkikielessä seisova pöytä, pitopöytä tai puhvetti, on useimmiten ravintolassa käytettävä aterian tarjoilumuoto, jossa asiakas saa itse koota tarjoilupöydällä olevista ruokalajeista itselleen sopivan ateriakokonaisuuden. Useimmiten ruokaa saa syödä ja juoda niin paljon kuin haluaa. Sana tarkoittaa myös pöytää, tiskiä tai yleensä paikkaa, josta ruoka noudetaan.


title: Buffetti

text: Suomessa seisovaa pöytää tarjotaan useissa ravintoloissa sekä Suomen ja Ruotsin, Viron, Venäjän, Saksan tai Latvian välillä kulkevilla autolautoilla. Eritoten sitä tarjotaan yleensä lounasravintoloissa ja suurina juhlapyhinä. Useissa hotelleissa on myös noutopöytäaamiainen.


title: Buffetti

text: Nykyaikana ovat yleistyneet eritoten niin sanotut pizzabuffetit, joissa tarjotaan yleensä erilaisia pizzoja, kebabia, salaatteja sekä muita ruokalajeja. Suomen tunnetuin pizzabuffettia tarjoava ketju on Rax Buffet, joka perustettiin vuonna 1994. Toinen merkittävä pizzabuffet -ketju on Pizza Buffa, joka on S-ryhmän omistama.


title: Buffetti

text: Sana "buffet" on ranskaa ja tulee keskiajan latinan sanasta "bufetagium", joka tarkoitti viiniveroa. Sanalla tarkoitettiin keskiajan Ranskassa ja Englannissa kankaalla peitettyä hyllykköä, jolle pöytäkalusto asetettiin. 1500-luvulta alkaen sana vakiintui tarkoittamaan tarjoilupöytää ja 1700-luvulta alkaen erityistä sivupöytää.


title: Flanker

text: Flanker tarkoittaa muun muassa seuraavia asioita:


title: Trumpet

text: Trumpet on sarja Yhdysvaltain ilmavoimien vakoilusatelliitteja, jotka toimivat sekä ennakkovaroitusatelliitteina että elektronisen tiedustelun satelliitteina.


title: Trumpet

text: Satelliitit toimivat Molnija-kiertoradoilla. Satelliittien massa on noin 6000 kg.


title: Trumpet

text: Trumpet 1, 2 ja 3 satelliitit korvasivat Yhdysvaltain Jumpsat-nimiset kuuntelusatelliitít 1990-luvulla.


title: Trumpet

text: Laukaisut


title: Trumpet

text: Trumpet F/O (Follow On) on uusin sukupolvi Trumpet-satelliitteja. Vuonna 2006 laukaistu Trumpet F/O 1 kuljetti avaruuteen ensimmäisen SBIRS-HEO-1-hyötykuorman. SBIRS on ollut pitkän kehityksen kohteena ja korvaa Defence Support Program-satelliittien ennakkovaroitusinstrumentit. Satelliitin kyydissä on myös NASAn tiedelaite eli TWINS neutraaliatomispektrometri, johon VTT Suomesta on toimittanut pyörityskoneistot.


title: Trumpet

text: Satelliiteissa on myös suuri avaruudessa avattava antenni pääasiassa Venäjän radioliikenteen kuunteluun. Täten se on jatkoa Rhyolite-kuuntelusatelliiteille.


title: Trumpet

text: NROL-28-satelliitin uskotaan olevan Trumpet F/O 2, joka ilmeisesti kuljettaa sekä SBIRS-HEO-2 että NASAn TWINS B:n. Se laukaistiin ilmeisesti 13. maaliskuuta 2008.


title: Darlene Hard

text: Darlene Hard (s. 6. tammikuuta 1936 Los Angeles, Kalifornia) on yhdysvaltalainen tennispelaaja. Hän oli naisten kaksinpelin mestari Ranskan avoimissa (1960) ja kahdesti Yhdysvaltain avoimissa (1960, 1961).


title: Darlene Hard

text: Naisten nelinpelin ja sekanelinpelin mestaruuksia Hard voitti Ranskassa, Yhdysvalloissa ja Wimbledonissa 1950–1960-luvuilla lukuisia. Hän voitti myös kultaa ja pronssia vuoden 1963 Pan-Amerikan kisoissa São Paulossa.


title: Darlene Hard

text: Hard kelpuutettiin International Tennis Hall of Fameen vuonna 1973.


title: Ultima I

text: Ultima I: The First Age of Darkness on Richard Garriottin kehittämä ja California Pacific Computer Companyn julkaisema "Ultima"-tietokoneroolipelisarjan videopeli.


title: Ultima I

text: Sankarin on tuhottava Gem of Immortality (Kuolemattomuuden jalokivi), jota paha velho Mondain käyttää orjuuttaakseen Sosariaa. Pelaaja on The Stranger, joka kutsutaan toisesta maailmasta vapauttamaan Sosariaa.


title: Enrique Morea

text: Enrique Morea (11. huhtikuuta 1924 – 15. maaliskuuta 2017) oli argentiinalainen tennispelaaja. Hän kuului vuonna 1950 Ranskan avoimen tennisturnauksen sekanelinpelimestaruuden voittaneeseen pariin.


title: Enrique Morea

text: Vuonna 1946 Morea pääsi miesten kaksinpelin finaaliin Ranskan avoimissa Pancho Seguran kanssa. Hän pääsi sekanelinpelin finaaliin Wimbledonissa vuosina 1952, 1953 ja 1955 pareinaan Thelma Coyne Long, Shirley Fry ja Louise Brough.


title: Enrique Morea

text: Morea pelasi myös Davis Cupissa ja voitti mitaleita (mukana kaksi kultaa 1951) Pan-Amerikan kisoissa.


title: M/S Pauline

text: M/S Pauline () on luxemburgilaisen CONSHIP S.A:n omistama ro-ro-rahtialus. Alus on rakennettu vuonna 2006 Flensburger Schiffbau-Gesellschaftin telakalla Flensburgissa, Saksassa. "Pauline" on rekisteröity Luxemburgin lipun alle. Nykyisin aluksella operoi belgialainen Cobelfret.


title: M/S Pauline

text: Paulinen sisaralus on vuonna 2007 valmistunut M/S Yasmine.


title: M/S Pauline

text: 27. helmikuuta 2006 tapahtui kölinlasku. 11. elokuuta alus laskettiin vesille ja 24. marraskuuta se luovutettiin belgialaisen Cobelfretin omistukseen, joka rekisteröi sen Luxemburgin lipun alle nimellä "Pauline". Tämän jälkeen alus aloitti liikennöinnin Belgian Zeebruggen ja Britannian Killingholmen välillä. Myöhemmin samana vuonna Pauline siirtyi luxemburgilaisen CONSHIP S.A:n omistukseen.


title: Pancho Segura

text: Francisco Olegario ”Pancho” Segura (20. kesäkuuta 1921 Guayaquil, Ecuador – 19. marraskuuta 2017 Kalifornia, Yhdysvallat) oli ecuadorilaissyntyinen tennispelaaja. Hän muutti Yhdysvaltoihin 1930-luvun lopussa ja oli kummankin maan kansalainen.


title: Pancho Segura

text: Segura kuului Jack Kramerin omaelämäkerrassa julkaistulla listalla 21:n kaikkien aikojen suurimman tennispelaajan joukkoon. Hän pääsi International Tennis Hall of Fameen vuonna 1984.


title: Pancho Segura

text: Segura pääsi muun muassa Enrique Morean kanssa finaaliin Ranskan avoimissa 1946. Hän voitti myös U.S. Pron vuosina 1950–1952.


title: MICHAEL (portaali)

text: MICHAEL on lyhenne sanoista "Multilingual Inventory of Cultural Heritage in Europe". Se oli Euroopan komission rahoittama EU-alueen kulttuuriportaali, joka tarjosi käyttäjille pääsyn EU-alueen kirjastojen, arkistojen ja museoiden (KAM) digitaalisiin kulttuuriperinnön kokoelmiin.


title: MICHAEL (portaali)

text: MICHAEL-verkkopalvelu oli osa Euroopan kulttuurisektorin digitaalista kirjastoa.


title: MICHAEL (portaali)

text: MICHAEL oli suomalaisten muistiorganisaatioiden digitaalisten kokoelmien luettelo. Portaaliin oli kuvailtu erityyppisiä kulttuuriperinnön sektorin kokoelmia, jotka sisälsivät pääasiassa digitoitua fyysistä materiaalia (esimerkiksi valokuvat, arkistodokumentit, kartat, esineet jne.) ja digitaalisessa muodossa tuotettua meteriaalia (digitaaliset äänitallenteet, videot, tieteellinen data jne.).


title: MICHAEL (portaali)

text: Kokoelmakuvailut oli tuotettu kotimaisissa KAM-sektorin organisaatioissa (mm. Kansalliskirjasto, Kansallisarkisto, Museovirasto). Portaalin tietueet sisälsivät tietoa tarjolla olevista verkkokokoelmista aihealueittan luokiteltuna. Portaali tarjosi myös muita hakutoimintoja (mm. vapaatekstihaku, alueet ja aikakaudet) ja kokoelmia voitiin tunnistaa myös niihin liittyvistä merkkihenkilöistä ja/tai merkittävistä tapahtumista. Lisäksi digimateriaalista oli tarjolla linkitys ylläpitävään organisaatioon.


title: MICHAEL (portaali)

text: MICHAEL-kokoelmaluettelo oli käytettävissä eurooppalaisen kulttuuriportaalin kautta, joka yhdistää hankkeeseen osallistuvien EU-maiden kansallisten portaalien kokoelmakuvaukset. Aluksi eurooppalainen MICHAEL-palvelu käsitti kokoelmakuvauksia kolmelta maalta (Ranska, Englanti ja Italia). Jatkossa (kesällä 2008) portaaliin suunniteltiin liitettäväksi 14 uuden maan kokoelmat (ml. Suomi).


title: MICHAEL (portaali)

text: Jokaisella hankeeseen osallistuvalla maalla oli oma kansallinen MICHAEL-palvelunsa, joka käsittää ainoastaan ko. maan kulttuurikokoelmat. Kokoelmatiedot näistä portaaleista haravoitiin eurooppalaiseen MICHAEL-palveluun.


title: MICHAEL (portaali)

text: MICHAEL-hanketta rahoitettiin Euroopan komission eTEN-ohjelmasta. Projekti alkoi vuonna 2004 kolmen maan yhteishankkeena (Ranska, Englanti ja Italia). Yksitoista maata tuli mukaan hankkeen toisessa vaiheessa (ns. MICHAELPlus-hanke) kesällä 2006: Alankomaat, Espanja, Kreikka, Malta, Tšekki, Portugali, Puola, Ruotsi, Saksa, Suomi ja Unkari. MICHAELPlus-hankkeen aikana kolme maata lisää oli liittynyt mukaan projektiin: Bulgaria, Flanderi (Belgia) ja Viro.


title: MICHAEL (portaali)

text: Suomessa MICHAEL-hankkeen partnereita olivat Kansalliskirjasto (koordinoiva organisaatio), Kansallisarkisto ja Museovirasto. Kansainvälisellä tasolla MICHAEL-hanketta koordinoi Italia.


title: Lennart Bergelin

text: Lennart Bergelin (10. kesäkuuta 1925 – 4. marraskuuta 2008) oli ruotsalainen tennispelaaja ja -valmentaja. Hän pelasi uransa aikana 88:ssa Davis Cup -ottelussa, mutta parhaiten hänet muistetaan Björn Borgin valmentajana.


title: Lennart Bergelin

text: Bergelin voitti Ranskan avoimissa miesten nelinpelin mestaruuden Jaroslav Drobnýn kanssa 1948. Hän sai Svenska Dagbladetin kultamitalin vuonna 1950.


title: Lennart Bergelin

text: Pelaajauransa jälkeen Bergelin toimi Ruotsin Davis Cup -joukkueen kapteenina (1971-76). Ruotsi voittikin hänen johdollaan DC-tittelin lyötyään Tšekkoslovakian finaalissa 1975. Joukkueeseen lukeutui nuori Björn Borg, jonka henkilökohtaisena valmentajana Bergelin toimi 1971-1983. Tänä Borgin suuruudenaikana Bergelinistä tuli yksi maailman tunnetuimmista tennishahmoista.


title: Lennart Bergelin

text: 2004 Lennart Bergelin valittiin Swedish Tennis Hall of Fameen.


title: Pancho Gonzales

text: Ricardo Alonso González, joka tunnetaan yleisesti nimellä Pancho Gonzales (9. toukokuuta 1928 – 3. heinäkuuta 1995) oli yhdysvaltalainen tennispelaaja. Hän syntyi meksikolaisille vanhemmille Los Angelesissa.


title: Pancho Gonzales

text: Gonzales alkoi harjoitella lapsena, mutta pysyi täysin itseoppineena ja nousi 1940-luvun lopussa tähdeksi miltei tyhjästä. Hän joutui teini-iässään usein vaikeuksiin poliisin kanssa ja päätyi jopa erotetuksi Yhdysvaltain laivastosta.


title: Pancho Gonzales

text: Gonzales erosi kuudesti ja sai seitsemän lasta. Hän pääsi Newportin International Tennis Hall of Fameen Rhode Islandilla vuonna 1968. Hän oli 67-vuotias kuollessaan mahasyöpään Las Vegasissa.


title: Ricardo González

text: Ricardo González -nimisiä henkilöitä ovat:


title: M/S Yasmine

text: M/S Yasmine () on luxemburgilaisen Conway S.A:n omistama ro-ro-rahtialus. Alus on rakennettu vuonna 2007 Flensburger Schiffbau-Gesellschaftin telakalla Flensburgissa, Saksassa. "Yasmine" on rekisteröity Luxemburgin lipun alle. Nykyisin aluksella operoi belgialainen Cobelfret.


title: M/S Yasmine

text: Yasminen sisaralus on vuonna 2006 valmistunut M/S Pauline.


title: M/S Yasmine

text: 14. elokuuta 2006 tapahtui kölinlasku. 19. joulukuuta alus laskettiin vesille ja 12. huhtikuuta 2007 se luovutettiin luxemburgilaisen Conway S.A:n omistukseen, joka rekisteröi sen Luxemburgin lipun alle nimellä "Yasmine". Tämän jälkeen belgialainen Cobelfret aloitti liikennöinnin aluksella Belgian Zeebruggen ja Britannian Killingholmen välillä.


title: Göran Stenius

text: Göran Erik Stenius (9. heinäkuuta 1909, Viipuri – 21. kesäkuuta 2000, Helsinki) oli suomenruotsalainen toimittaja, ulkoministeriön virkamies ja kirjailija.


title: Göran Stenius

text: Stenius pääsi ylioppilaaksi 1927 ja valmistui filosofian kandidaatiksi ja maisteriksi 1935. Toimittajana hän työskenteli vuosina 1933–1941 ja oli Valtioneuvoston tiedotuskeskuksen palveluksessa 1940–1941 ja Valtion tiedotuslaitoksen edustajana Tukholmassa 1941–1942. Ulkoministeriön palveluksessa Stenius oli Vatikaanin asiainhoitajana 1947–1951, ministeriön jaostosihteerinä 1951–1965 ja jaostopäällikkönä 1965 sekä viimeksi lähetystöneuvoksena Lontoossa 1969–1973. Stenius sai professorin arvonimen 1995.


title: Göran Stenius

text: Monet Steniuksen kirjat sijoittuivat Karjalaan. Näitä teoksia olivat historiallinen romaani "Hungergropen", Viipuri-romaani "Fästningen" ja romaani "Brödet och stenarna". Steniuksen esseekokoelmat ja romaani "Klockorna i Rom" taas liittyivät Roomaan. Vuonna 1937 ilmestynyt "Femte akten" on kertomus Olavi Paavolaisen kanssa natsi-Saksaan tehdysta vierailusta.


title: Aviodrome

text: Nationaal Luchtvaart-Themapark Aviodrome (lyhyemmin Aviodrome) on Alankomaiden kansallinen ilmailumuseo, joka sijaitsee Lelystadin lentoasemalla noin 50 kilometriä Amsterdamista.


title: Aviodrome

text: Vuodesta 2004 pieni osasto ilmailumuseota on toiminut Hollannin avaruusmuseona, Stichting Ruimtevaart Museum eli Nationaal Ruimtevaart Museum.


title: Aviodrome

text: Sen kokoelmiin kuuluvat muun muassa:


title: Aviodrome

text: Kokoelmiin kuuluu myös avaruustekniikkaa esittelevä pieni osasto, jonka pääosassa on Hollannin ANS-tiedesatelliitti.


title: François Remetter

text: François Remetter (s. 8. elokuuta 1928) on ranskalainen jalkapalloilija, joka pelasi Ranskan maajoukkueen maalivahtina maailmanmestaruuskilpailuissa 1954 ja 1958. Jälkimmäisellä kerralla joukkue saavutti kolmannen sijan.


title: Kongasjärvi

text: Kongasjärvi voi tarkoittaa seuraavia maantieteellisiä kohteita:


title: Geoffrey Wilkinson

text: Geoffrey Wilkinson (14. heinäkuuta 1921, Springside, Yorkshire − 29. syyskuuta 1996, Lontoo) oli brittiläinen kemisti. Hän sai Nobelin kemianpalkinnon vuonna 1973 työstään stabiilien siirtymämetallialkyylien parissa. Wilkinson jakoi palkinnon Ernst Otto Fischerin kanssa.


title: Geoffrey Wilkinson

text: Wilkinson aloitti opiskelun Imperial College Londonissa vuonna 1939 ja valmistui sieltä 1941. Vuonna 1942 professori Friedrich Paneth värväsi nuoria kemistejä ydinvoimaprojektiin. Wilkinson liittyi siihen ja hänet lähetettiin Kanadaan. Siellä hän oli ensin Montrealissa ja myöhemmin Ontariossa ydintutkimuslaitoksessa vuoteen 1946 asti. Seuraavat neljä vuotta Wilkinson työskenteli Glenn T. Seaborgin kanssa Berkeleyssä. Sen jälkeen hän toimi tutkijana Massachusetts Institute of Technologyyssä ja palasi häntä jo opiskelun alkuvaiheessa kiinnostaneisiin tutkimuskohteisiin siirtymämetallikomplekseihin, joissa oli ligandina hiilimonoksidi tai alkeeni.


title: Geoffrey Wilkinson

text: Vuosina 1951-1955 hän toimi Harvardin yliopistossa, minkä jälkeen palasi Englantiin. Vuonna 1955 hänestä tuli epäorgaanisen kemian professori Lontoon yliopistoon. Siellä hän jatkoi siirtymämetallikompleksien tutkimista.


title: Geoffrey Wilkinson

text: Tunnetuin Wilkinson on ferroseenin ja Wilkinsonin katalyytin ( RhCl(PPh)), jota käytetään alkeenien hydrogenoinnissa alkaaneiksi, rakenteen selvittämisestä.


title: E. R. Gummerus

text: Edvard Robert Gregorius (E. R.) Gummerus (5. lokakuuta 1905, Helsinki – 4. marraskuuta 1991 Ludvika, Ruotsi) oli suomenruotsalainen kirjailija, kääntäjä ja opettaja joka asui suurimman osan elämästään Ruotsissa ja Italiassa.


title: E. R. Gummerus

text: Gummeruksen vanhemmat olivat professori Herman Gummerus ja Alexandra (San) Hedenberg.


title: E. R. Gummerus

text: Gummerus vietti nuoruusvuotensa Roomassa jossa hänen isänsä oli ensin stipendiaattina ja sitten asiainhoitajana ja lähettiläänä. Gummerus palasi 1929 Suomeen opiskelemaan ja valmistui filosofian maisteriksi 1934. Hän siirtyi sitten Ruotsiin Nya Dagligt Allehanda-lehden palvelukseen. Sotavuosina Gummerus asui perheineen Björbossa Västerdalälvenissä hyvin primitiivisissä oloissa.


title: E. R. Gummerus

text: Gummerus oli kansakoulunopettajana Lövsjössä 1947-1949 ja muutettuaan Strängnäsiin hän toimi opettajana Gripsholmin kansankorkeakoulussa.


title: E. R. Gummerus

text: Gummerus asui vuosina 1954-1970 perheineen Italiassa jossa hän toimi pohjoismaisten kielten lehtorina Napolin yliopistossa aina eläkkeelle jäämiseensä saakka. Tämän jälkeen Gummerus palasi Ruotsiin jossa hän asui ensin Lövkullenissa ja sitten Klenshyttanissa.


title: Karnaugh’n kartta

text: Karnaugh’n kartta on loogisten lausekkeiden sieventämiseen tarkoitettu graafinen työkalu. Sitä käytetään yksinkertaistamaan logiikan supistamista ja eliminoimaan suunnitteluvirheitä digitaalitekniikassa.


title: Karnaugh’n kartta

text: Karnaugh’n kartta on taulukko, johon on sijoitettu loogisen lausekkeen totuustaulu niin, että siirryttäessä solusta viereiseen vain yhden muuttujan lähtöarvo muuttuu, mikä on keskeinen ominaisuus. Jokaista riviä ja saraketta vastaavat tietyt lähtöarvot. Jotta kartta toimisi, nämä on järjestettävä tietyllä tavalla, toisin sanottuna järjestyksen on noudatettava Gray-koodauksen periaatetta.


title: Karnaugh’n kartta

text: Kartasta muodostetaan sievennetty tulojen summa- tai summien tulo-muotoinen lauseke. Sieventämisessä kartalta etsitään vierekkäisiä soluja, joissa on sama arvo. Tarkastelun kohteeksi valitaan joko tosi- tai epätosi-solut riippuen siitä, kumman muotoinen lauseke halutaan johtaa: tosi-solut tulojen summaa varten ja epätosi-solut summien tuloa varten. Tarkoitus on jakaa kartta mahdollisimman isoihin suorakulmaisiin alueisiin, joiden solujen määrä on jokin kahden potenssi (1, 2, 4, 8...), joiden sisällä kaikissa soluissa on sama arvo, jotka voivat mennä päällekkäin, ja jotka sisältävät lopulta kaikki solut, joissa on tarkastelun kohteeksi valittu totuusarvo.


title: Karnaugh’n kartta

text: Sievennetyssä lausekkeessa tulee olemaan yhtä monta termiä kuin kartalta on löydetty yhtenäisiä alueita. Jokaista yhtenäistä aluetta vastaava termi muodostetaan etsimällä ne muuttujat, joiden lähtöarvot pysyvät koko sen alueella samoina. Tulojen summa-lauseketta (ykkösalueet) varten jokainen tällainen muuttuja jonka lähtöarvo on tosi, otetaan termiin sinällänsä, ja jokainen sellainen jonka lähtöarvo on epätosi, otetaan termiin komplementoituna. Vastaavasti summien tulo-lauseketta (nolla-alueet) varten lähtöarvonsa koko alueella samana säilyttävistä muuttujista todet otetaan komplementoituina, ja epätodet sinällänsä.


title: Karnaugh’n kartta

text: Jokainen kartan solu vastaa yhtä lausekkeen kanonisen muodon minimitermiä tai maksimitermiä. Toisin sanoen Karnaugh'n karttaa ei voi soveltaa, jos lausekkeet eivät ole kanonisessa muodossa.


title: Karnaugh’n kartta

text: Kaksi kartan solua on vierekkäin joko vaaka tai pystytasossa, mutta ei viistosti. Lisäksi kaksi solua, jotka ovat samassa linjassa (vaaka tai pysty) ja vastakkaisissa reunoissa, ovat vierekkäin, koska kartan reunat kietoutuvat ympäri.


title: Karnaugh’n kartta

text: Ryhmien muodostaminen tosi-soluista, kun kyseessä on kanoninen tulojen summa -muotoinen lauseke:Summien tulo - muotoisen lausekkeen sievennys kartan avulla toimii vastaavalla tavalla, mutta ryhmät muodostetaan epätosi-soluista.


title: Karnaugh’n kartta

text: Totuustaulu, jossa X merkitsee don't care -termejä:


title: Karnaugh’n kartta

text: Valitaan totuustaulusta minimitermit (rivit, joiden totuusarvo on 1), jolloin saadaan tulojen summa -lauseke:


title: Karnaugh’n kartta

text: Piirretään 4x4 Karnaugh'n kartta, johon merkitään minimitermit 1:llä ja ryhmitetään vierekkäiset (siniset alueet):


title: Karnaugh’n kartta

text: Ryhmityksen jälkeen minimoidaan jokainen ryhmä erikseen. Ideana on etsiä sellaiset muuttujat, jotka eivät vaihda tilaansa eri termeissä. Toinen keino on supistaa lausekkeita Boolen algebran säännöillä. Yksittäinen solu kohdassa 0111 ei minimoidu, joten se pysyy ennallaan formula_2


title: Karnaugh’n kartta

text: Parista 1000 ja 1001 huomataan, että kaikki paitsi formula_3 säilyttää tilansa, jolloin se poistetaan ja jää formula_4


title: Karnaugh’n kartta

text: Minimoinnin jälkeen yhdistetään ryhmät takaisin yhdeksi tulojen summa -lausekkeeksi formula_5


title: Karnaugh’n kartta

text: Don't care -termit ovat binäärikombinaatioita, jotka eivät koskaan ilmene tai ovat kiellettyjä. Esimerkiksi BCD-koodissa on kuusi kiellettyä binäärikombinaatiota, joita ei koskaan käytetä. Luonteensa vuoksi niiden voidaan ajatella olevan "jokereita" eli joko tosia tai epätosia. Karnaugh'n kartassa don't care -termejä voidaan käyttää hyödyksi parantamaan minimointitulosta. Seuraavassa esimerkissä lasketaan edellinen esimerkki uudelleen ottaen don't care -termit huomioon.


title: Karnaugh’n kartta

text: Nyt isommasta (violetista) alueesta saadaan vasemmalta oikealle ensin yläriviltä ja sen jälkeen alariviltä formula_6. Tutkimalla lauseketta huomataan, että formula_7 on ainoa, joka pitää tilansa. Lauseke supistuu siis muotoon formula_7.


title: Karnaugh’n kartta

text: Pienemmästä (vihreästä) alueesta saadaan formula_9 ja se supistuu muotoon formula_10, joten kokonainen lauseke on formula_11


title: Kalervo Reponen

text: Sulo Helmuth Kalervo (Kalle) Reponen (5. kesäkuuta 1894 Mikkeli – 30. heinäkuuta 1953 Mikkeli) oli suomalainen kansakoulunopettaja ja kirjailija.


title: Kalervo Reponen

text: Reposen vanhemmat olivat kuuromykkäkoulunopettaja Kosti Reponen ja Ellen Johanna Cawén. Hän kävi seitsemän luokkaa Mikkelin yhteiskoulua ja valmistui kansakoulunopettajaksi Jyväskylän seminaarista vuonna 1916.


title: Iskelmä Rex

text: Iskelmä Rex on joensuulainen radioasema. Iskelmä Rex toimii yhteistyössä Bauer Media Oy:n kanssa. Iskelmä Rexin toimilupayhtiö on Oy Najaros Ab.


title: Iskelmä Rex

text: Elokuussa 2018 Pohjois-Karjalan Kirjapainon tytäryhtiö "Sanomalehti Karjalainen" ilmoitti ostavansa Najarosin radioliiketoiminnot.


title: Iskelmä Rex

text: Iskelmä Rex aloitti toimintansa vuonna 1988 nimellä "Radio Jokinen". Aluksi asema kuului vain Joensuun alueella, mutta vuonna 1991 kuuluvuusalue laajeni Pohjois-Karjalan pohjoisosiin.. Aseman nimeksi vaihdettiin Radio Rex.


title: Iskelmä Rex

text: Vuonna 1995 lähetykset aloitettiin myös Kiteen alueella. Nykyisen nimensä Iskelmä Rex sai vuonna 2008.


title: Iskelmä Rex

text: Iskelmä Rexin vastaava toimittaja ja toimitusjohtaja on Liina Matveinen. Radio kuuluu Suomen Radioiden liittoon.


title: Iskelmä Rex

text: Kanavalla on kuultu selostuksia mm. Joensuun Mailan ja Kiteen Pallon Superpesis-otteluista.


title: Kalle Sistola

text: Kalle Sistola (s. 8. elokuuta 1913) oli suomalainen agrologi ja sotakirjailija.


title: Kalle Sistola

text: Sistola oli sotilasarvoltaan kapteeni. Hän toimi talvisodan ajan joukkueenjohtajana JR 21:ssä Taipaleen rintamalla ja hän kirjoitti kokemuksiinsa perustuen aiheesta kaksi kirjaa 1950-luvulla.


title: Kalle Sistola

text: Sistola valmistui Mustialan maamiesopistosta agrologiksi vuonna 1940. Hän työskenteli useissa eri tehtävissä vuoteen 1951, jonka jälkeen hän oli maanviljelijänä Lapinjärven Porlammilla. Hän oli paikallisen kunnanvaltuuston jäsenenä. Sistola harrasti keräilyä ja keräsi muun muassa yli tuhat kenkää käsittäneen kokoelman.


title: Suomen Hammaslääkäriseura Apollonia

text: Suomen Hammaslääkäriseura Apollonia on perustettu 1892 ja siihen kuuluvat lähes kaikki Suomen hammaslääkärit. Apollonia tukee hammaslääketieteellistä tutkimusta, järjestää riippumattomaan tietoon perustuvaa täydennyskoulutusta ja välittää tutkimustietoa suun terveydestä.


title: Suomen Hammaslääkäriseura Apollonia

text: Apollonian slogan suomeksi on "Tieto taidoksi – suun terveydeksi" ja englanniksi "Dental science into practise".


title: Suomen Hammaslääkäriseura Apollonia

text: Apollonian puheenjohtaja on professori Timo Närhi.


title: Suomen Hammaslääkäriseura Apollonia

text: Suomen Hammaslääkäriseura Apollonia


title: Markus Huhtimo

text: Markus Huhtimo (s. 27. elokuuta 1979) on suomalainen entinen salibandyn pelaaja. Hän on pelannut urallaan HIFK:ssa, SSV:ssä sekä Tapanilan Erässä. HIFK-aikoinaan Huhtamo voitti Euroopan seurojen välisen mestaruuden.


title: Markus Huhtimo

text: Huhtimo lopetti salibadyuransa keväällä 2011, jolloin hänen edustamansa SSV voitti salibandyn Suomen mestaruuden. Nykyään hän toimii apuvalmentajana EräViikinkien edustusjoukkueen valmennusryhmässä.


title: Markus Huhtimo

text: Huhtimo vieraili Big Brother 2012 -talossa salibandyvalmentajana.


title: High and Dry

text: "High and Dry" on toinen single Radioheadin albumilta "The Bends", ja se julkaistiin tupla-singlenä albumin aloituskappaleen "Planet Telexin" kanssa. Single julkaistiin Britanniassa 5. maaliskuuta 1995 ja nousi Britannian singlelistalla sijalle 17.


title: High and Dry

text: Kappale nauhoitettiin albumin "Pablo Honey" nauhoitussessioissa, mutta sitä ei laitettu albumille, koska yhtye ajatteli että se kuulostaa "Rod Stewartilta". Albumin "The Bends" nauhoitussessioissa kappale otettiin uudelleen esille, ja vanha demo masteroitiin uudelleen, ja se tuntui sopivan albumille, joten se laitettiin sille.


title: High and Dry

text:
Singlestä julkaistiin kaksi eri versiota. CD 1:n kansi oli punainen ja CD 2:n sininen.
Yhdysvaltojen version videosta ohjasi Paul Cunningham. Juonessa yhtye tulee ravintolaan päivälliselle ja tilaa ruokaa. Muiden ravintolassa olevien ihmisten tapahtumia kerrotaan takaumissa. Pari ja kokki ovat osallistuneet rikokseen ja liikemies piilottelee jotakin laukussaan. Lopussa kaksi draamaa yhdistyy, kun kokki antaa parille aikapommin ja liikemies tapetaan.


title: High and Dry

text: Britannian mustavalkoisen version on ohjannut David Mould. Siinä yhtye soittaa autiomaassa, jossa on rekkoja ja kuvaamisvälineitä. Videon lopussa alkaa sataa, mutta yhtye jatkaa soittamista. Tämä versio tehtiin ennen toista, mutta yhtye ei ollut tyytyväinen siihen ja se hylättiin. Vain Yhdysvaltojen versio videosta löytyy heidän vuoden 1998 videokokoelmassaan "7 Television Commercials".


title: 2 + 2 = 5

text: "2 + 2 = 5 (The Lukewarm.)" on englantilaisen alternative rock -yhtyeen Radioheadin kappale, joka julkaistiin kolmantena ja viimeisenä singlenä yhtyeen kuudennelta albumilta "Hail to the Thief" vuonna 2003. Kappaleen sanoitukset sisältävät albumin nimen ("Hail to the Thief").


title: 2 + 2 = 5

text: Kappaleen nimi "2 + 2 = 5" viittaa George Orwellin romaaniin "Vuonna 1984".


title: 2 + 2 = 5

text: Kappale nousi sijalle 15 Britannian singlelistalla.


title: Tiistenjoki

text: Tiistenjoki on Lapuan kaupunkiin kuuluva kylä, joka sijaitsee Lapuan kaupungin kaakkoiskulmalla, kantatie 66:n ja Vasunmäentien varrella. Tiistenjoen seudun maisemaa hallitsee kylän läpi virtaava Lapuanjoki sekä alavat peltomaisemat ja runsas metsä. Näkyvimpänä maamerkkinä toimii Tiistenjoen kirkko ja sen korkea kirkkotorni.


title: Tiistenjoki

text: Tiistenjoen nykyinen kirkko on vihitty käyttöön vuonna 1953. Tiistenjoen ensimmäinen 1915 rakennettu kirkko tuhoutui vuonna 1941 kylällä riehuneessa rajussa tulipalossa. Kirkon on suunnitellut lapualainen rakennusmestari Eero Ojaniemi. Tiistenjoella toimi 1962–1974 yksityinen yhteiskoulu, joka peruskoulu-uudistuksen myötä muuttui ala-asteeksi. Paavolassa sijaitsee kotiseutumuseo.


title: Tiistenjoki

text: Kylän elinkeinoelämä on pääosin maatalouteen nojaavaa. Lisäksi kylässä toimii oma pankki ja baari. Teollisuutta kylässä edustaa Paavolaan vuonna 1962 perustettu Peuralan Konepaja Oy. Tiistenjoella harjoitetaan myös matkailupalveluita läheisen Tiisijärven mökkikylässä. Tiistenjoella on ollut mylly Lapuanjoen vieressä vuodesta 1846, josta nyt ovat jäljellä vain rauniot.


title: Tiistenjoki

text: Tiistenjoen kylän nimen on arveltu syntyneen joko Tiisa-nimisestä satakuntalaisesta suku- tai paikannimestä tai metsänhaltija Tapion avustajasta Tiisasta, jonka tehtävänä oli suojella metsän eläimiä. Kylän lähellä sijaisevat Iso- ja Vähä-Tiisijärvi, joista jälkimmäinen on kasvanut lähes kokonaan umpeen. Isosta-Tiisijärvestä laskee Lapuanjokeen Tiisipuro ja Vähästä-Tiisijärvestä Tiistenjoki-niminen puro.


title: Länsi-Yhdysvaltain Grand Prix 1977

text: Länsi-Yhdysvaltain Grand Prix 1977 oli Formula 1 -sarjan osakilpailu, joka ajettiin 3. huhtikuuta 1977 Long Beachin katuradalla. Kilpailun voitti Mario Andretti.


title: Länsi-Yhdysvaltain Grand Prix 1977

text: Länsi-Yhdysvaltojen GP 1977 – F1-ruutu


title: Moldovan vaakuna

text: Moldovan vaakuna on Moldovan kansallistunnus lipun ja kansallislaulun ohella. Se koostuu kotkasta, jonka päällä on vaakunakilpeä. Kotkalla on valtikka, oliivipuun oksa ja suussaan risti. Vaakunan keskellä on alkuhärkä. Vaakunaa käytetään myös Moldovan lipussa. Vaakunassa on samat värit kuin Moldovan lipussa: punainen, keltainen ja sininen. Romanian vaakunassa on sama kuvio. Vaakuna otettiin käyttöön 3. marraskuuta 1990.


title: Säkkijärvi (järvi)

text: Säkkijärvi on Kauhajoen itäosassa, Nummijärven kylästä itään sijaitseva matala kahden neliökilometrin kokoinen järvi. Keskimäärin järvellä on syvyyttä metri. Järvi laskee vetensä Säkkijokeen. Säkkijärven rannalla on jonkin verran loma-asutusta ja se on keskittynyt pääasiassa järven itärannalle. Nykyisin loma-asuntojen määrää ei rakentamattomien tonttien vähyyden vuoksi voida lisätä juurikaan.


title: Säkkijärvi (järvi)

text: Vuonna 2006 läheisten turvetuotantoalueiden vesien lasku järveen lopetettiin. Säkkijärven pohjaan ehti kertyä paljon sedimenttiä näiltä ajoilta. Järvestä on löydetty esimerkiksi nuottaruohoa ja konnanulpukkaa. Säkkijärven linnustoon kuuluu yli 20 pesivää lajia, kuten tukkasotka, telkkä, kurki, joutsen, lokit ja kuikka. Linnut viihtyvät varsinkin Säkkijärven pohjoisrannalla, joka on soinen.


title: Säkkijärvi (järvi)

text: Säkkijärven kalastoon kuuluvat muun muassa hauki ja ahven. Kalat palaavat aina järveen, vaikka se toisinaan jäätyykin pohjaan asti.


title: XXL (yhtye)

text: XXL on makedonialainen popyhtye Skopjesta. Se edusti maataan vuoden 2000 Eurovision laulukilpailussa Tukholmassa kappaleella ”100% Te Ljubam”. Kappeleesta tehtiin sekä englannin- että makedoniankielinen versio. Yhtyeen jäseniä ovat Marija Nikolova, Ivona Dzampovska, Rosica Nikolovska ja Verica Karanfilovska.


title: Yoshida Shōin

text: Yoshida Shōin (, ) oli japanilainen oppinut, poliittinen filosofi ja sotataktiikan opettaja. Hänet tunnetaan vallankumouksellisena ajattelijana sekä useiden myöhemmin Japanissa valtaan nousseiden henkilöiden opettajana. Hän oli myös yksi Japanissa vaikuttaneen sonnō jōi -aatteen johtajista.


title: Yoshida Shōin

text: Yoshida syntyi lähellä Hagia sijainneessa Matsumoton kylässä Chōshūn hanissa 1830. Hänen isänsä oli Hagi-klaanin samurai Yurinosuke Sugi. Shōin adoptoitiin Yoshidan sukuun ja hän nousi perheen päämieheksi ollessaan kolme. Hän aloitti koulun ollessaan viiden, siirtyi korkeakouluun kahdeksanvuotiaana, jossa hän ryhtyi opettamaan muita täytettyään yhdeksän. Pian hän saavutti taidoillaan Chōshūn daimion arvostuksen. Yoshida sai ensimmäiset vaikutteensa Aizawa Seishisain kirjoituksista kun hän kaksikymmentävuotiaana sai luvan matkustaa Kyūshūlle. Samalla matkalla hän tapasi hollantilaisia merimiehiä ja kotiin palattuaan hän kirjoitti daimiolleen ensimmäisen kirjelmänsä Japanin koulutuksen ja sotataitojen kehittämisen tärkeydestä.


title: Yoshida Shōin

text: Vuonna 1851 Yoshida matkusti daimionsa seurueessa sankin kōtai -järjestelmän asettamien vaatimusten mukaisesti Edoon, jossa hän ryhtyi opiskelemaan Sakuma Shōzanin alaisuudessa. Sakumalta hän oppi, etteivät perinteiset japanilaiset sotataidot olleet vertailukykyisiä Japaniin saapuneiden ulkomaalaisten mukanaan tuoman teknologian kanssa, eikä Japani olisi silloisella kehitystasollaan kykenevä heitä karkottamaan. Yoshida opiskeli rangakua tavoitteenaan modernisoida Japani ja sen sotajoukot maan vahvistamiseksi. Yoshida oli päättänyt nähdä enemmän Japania ja lähti matkustamaan ilman poistumislupaa Edosta. Hän vieraili Mitossa, Sadon saarella sekä Ezossa, joista Mitossa hän tapasi useita oppineita kuten Aizawa Seishisain. Edoon palattuaan Yoshida vangittiin luvattoman poistumisensa vuoksi Hagiin. Lisäksi hänen nimensä poistettiin samurailuettelosta ja hän menetti aikaisemmin myönnetyn pienen stipendinsä. Yoshida oli jo tuolloin ehtinyt kerätä itselleen mainetta ja rangaistus oli tästä syystä pieni. Lisäksi hänelle annettiin kymmenen vuotta aikaa opiskella haluamassaan paikassa. Yoshida palasi Sakuman oppilaaksi Edoon.


title: Yoshida Shōin

text: Sakuma rohkaisi Yoshidaa matkustamaan ulkomaille opiskelemaan, josta rohkaistuneena hän yritti päästä kommodori Perryn mustien laivojen kyytiin tämän valmistautuessa poistumaan Japanista. Perry kuitenkin kieltäytyi ottamasta häntä mukaansa ja Yoshida vangittiin hänen jäätyään kiinni yrityksestä poistua maasta. Vankilassa ollessaan Yoshida kirjoitti teoksen "Yushūroku". Vapautumisensa jälkeen Yoshida asetettiin kotiarestiin Hagiin, Chōshūhun, jonne hän perusti koulun. Monet Yoshidan "Shōka sonjuku" -koulun noin seitsemästäkymmenestä oppilaasta kuuluivat Japanin myöhempiin vallanpitäjiin. Heihin lukeutuivat muun muassa pääministerit Itō Hirobumi ja Yamagata Aritomo. Vaikka Yoshida ei itse saanut matkustaa lähetti hän oppilaitaan ympäri Japania pysyäkseen ajan tasalla maan tapahtumista.


title: Yoshida Shōin

text: Yoshida suunnitteli 1858 Tokugawa-shōgunaatin virkailijan toteuttamatta jääneen salamurhan. Saman vuoden joulukuussa hänet todettiin aatteiltaan vaaralliseksi ja vangittiin uudestaan. Seuraavana vuonna shōgunaatti vaati, että Yoshida siirrettäisiin Hagista Edoon, jossa hän kuulusteluissa tunnusti suunnittelemansa salamurhayrityksen tästä edelleen tietämättömille virkailijoille. Yoshida tuomittiin kuolemaan yrityksestä poistua maasta sekä toimista, joilla hänen katsottiin osoittaneen epäkunnioitusta ylempää hallintovaltaa kohtaan. Yoshida teloitettiin osana Ansei puhdistustusta vuonna 1859 hänen ollessaan 29-vuotias.


title: Yoshida Shōin

text: Yoshidan kungfutselais-šintolainen filosofia perustui siihen, että Japani oli jumalten luoma maa ja Japanin keisari jumalten jälkeläinen. Jumalallisen alkuperän vuoksi Japania ei voinut tuhota ja Japanin olemassaolo oli riippuvainen keisarin olemassaolosta. Tästä syystä keisarin tahto oli ehdoton ja hänen tuli olla suurimman mahdollisen kunnioituksen kohde. Yoshidan mukaan Japanin edusti jumalallisen alkuperänsä vuoksi hyvyyttä ja sen velvollisuus oli hallita koko maailmaa. Yoshida katsoi, että Japani tulisi avata maailmalle ja japanilaisia oppilaita tulisi lähettää kaikkiin maailman maihin opiskelemaan. Avautumisen tulisi tapahtua suunnitellusti ja päättäväisesti, samalla kun Japani nousisi laivaston ja kaupan kehityksen myötä vaikutusvaltaiseksi toimijaksi maailmassa. Tämä poikkesi shōgunaatin toimintatavasta siinä, että bakufun epäröinti toimissaan sai maan avautumisen vaikuttamaan ulkomaiden painostuksesta tehdyltä.


title: Yoshida Shōin

text: Meiji-perustuslain voimaantuloon liittyvien juhlallisuuksien yhteydessä Yoshida armahdettiin ja hänelle myönnettiin Nousevan auringon ritarikunnan neljännen luokan kunniamerkki. Tokiossa sijaitseva šintolainen pyhäkkö Shōin-jinja on omistettu Yoshida Shōinille.


title: Bill Barilko

text: William "Bill" Barilko (s. 25. maaliskuuta 1927 Timmins, Ontario – 26. elokuuta 1951) oli kanadalainen jääkiekkoilija, pelipaikaltaan puolustaja. Hän pelasi koko NHL-uransa Toronto Maple Leafsissä. Barilko edusti seuraa vuosina 1947–1949 ja vuonna 1951.


title: Bill Barilko

text: Kovista taklauksista ja varmasta pelistään tunnettu puolustaja nousi vuonna 1946 Toronton joukkueeseen. Barilko oli tällöin 19-vuotias. Vaikka hänen uransa oli lyhyt, hän ehti voittaa sen aikana peräti 4 Stanley Cupia. Lisäksi hänet valittiin kolme kertaa NHL:n All Stars-otteluun vuosina 1947–1949.


title: Bill Barilko

text: Barilko lensi pienkoneella vuonna 1951 ystävänsä hammaslääkäri Henry Hudsonin kanssa kalastusretkelle Pohjois-Ontarioon. Kone matkustajineen katosi, eikä heistä tai pienkoneesta löydetty jälkeäkään etsinnöissä. Vasta 11 vuoden päästä Barilkon kuolemasta löytyi alas pudonnut pienkone ja kaksi luurankoa. Kone oli ajautunut 54 kilometriä sivuun suunnitellulta lentoreitiltä.


title: Bill Barilko

text: Toronto Maple Leafs on jäädyttänyt Barilkon pelinumeron #5 vaikka Barilko pelasi numerolla vain viimeiseksi jääneen kautensa.


title: Emanuel (kirjasarja)

text: Emanuel on ruotsalaisten Anders Jacobssonin ja Sören Olssonin kirjoittama nuortenkirjasarja, jonka päähenkilö on teinipoika Emanuel Hjort. Sarjassa on julkaistu kuusi kirjaa, joista neljä on ilmestynyt suomeksi. Suomennokset on tehnyt Jukka Itkonen.


title: Sanojen kombinatoriikka

text:
Sanojen kombinatoriikka on 1900-luvun lopulla kehittynyt matematiikan ja teoreettisen tietojenkäsittelytieteen haara, jossa tutkitaan sanoja symbolijonoina ilman semanttista merkitystä. Sovelluksia löytyy esimerkiksi molekyylibiologiasta, jossa DNA:ta voidaan mallintaa sanoina nelikirjaimisessa aakkostossa A,C,G, T.
Symboliaakkosto merkitään usein formula_1 (kreikkalaisen aakkoston iso sigma-kirjain). Tällöin DNA:n kohdalla formula_2 ja bittien kohdalla formula_3. Yleensä vaaditaan, että symboliaakkoston on oltava äärellisen kokoinen, ja usein käytetty esimerkki edellisten lisäksi on formula_4, jolloin kyseessä on siis 3-kirjaiminen symboliaakkosto.


title: Sanojen kombinatoriikka

text: Symboliaakkostoon liittyvä sana on mikä tahansa äärellisen pituinen merkkijono, jonka merkit kuuluvat annettuun symboliaakkostoon, ja sanan pituus on sen merkkien lukumäärä. Esimerkiksi formula_5-aakkoston kohdalla formula_6 on eräs 5-pituinen sana ja formula_7 on eräs 10-pituinen sana. Sanoja merkitään usein "sanamuuttujilla" kuten formula_8 tai formula_9, jolloin formula_10 merkitsee formula_11-sanan pituutta. Esimerkiksi jos formula_12, formula_13.


title: Sanojen kombinatoriikka

text: Tietyn symboliaakkoston formula_1 määräämää sanojen joukkoa merkitään formula_15, ja siihen kuuluu lisäksi tyhjä sana, jossa ei ole yhtään symbolia (Se on siis 0-pituinen.), ja jota merkitään usein formula_16 (kreikkalaisen aakkoston pieni epsilon-kirjain). Selvästi formula_15-joukon eri sanoja on (numeroituvasti) ääretön määrä: 0-pituinen tyhjä sana formula_18, 1-pituiset, 2-pituiset, jne.


title: Sanojen kombinatoriikka

text: Äärellisen pituisten sanojen lisäksi toisinaan tarkastellaan äärettömän pituisia sanoja, joiden kohdalla symbolijono jatkuu äärettömän pitkälle oikealle. Näin on esimerkiksi, kun formula_19, missä formula_20-"jakso" jatkuu oikealle äärettömän monta kertaa, mutta tietenkään kaikkien äärettömän pitkien sanojen rakenteen ei tarvitse olla näin säännöllinen.


title: Sanojen kombinatoriikka

text: Sanojen kohdalla niiden välinen peruslaskutoimitus on tulo eli katenaatio, joka yksinkertaisesti tarkoittaa kerrottavien sanojen symbolijonojen asettamista peräkkäin niin, että näin muodostuu uusi sana. Esimerkiksi jos formula_21, formula_22 ja formula_23 merkitsee tuloa, formula_24 tai formula_25. Selvästi tämä tulo on epäkommutatiivinen (Sillä yleensä formula_26.) ja assosiatiivinen (Sillä formula_27 suoraan symbolien peräkkäin asettamisesta johtuen, koska formula_28 ja formula_29 ovat molemmilla puolilla samassa vasemmalta-oikealle-järjestyksessä.).


title: Sanojen kombinatoriikka

text: Assosiatiivisuudesta johtuen sulkumerkit ovat tuloissa tarpeettomia, eli voidaan merkitä formula_30 ja yleisemminkin esimerkiksi formula_31. Usein "tulopisteetkin" jätetään merkitsemättä, jolloin äskeinen lyhenee muotoon formula_32. Tällä tulo-operaatiolla varustettu formula_15-joukko on vapaa monoidi, mistä seuraa, että sanojen tutkimus on yhteydessä myös algebraan.


title: Sanojen kombinatoriikka

text: Tärkeä tulon erikoistapaus on sanan potenssi, joka tarkoittaa sanan kertomista itsellään eksponentin osoittaman määrän, eli siis formula_34, missä formula_11-sanoja on peräkkäin n kappaletta. Esimerkiksi jos formula_36 ja formula_37, niin formula_38. Lisäksi määritellään luonnolliseen tapaan, että formula_39 ja formula_40.


title: Sanojen kombinatoriikka

text: Myös prefixin käsite on tärkeä. Sana formula_11 on sanan formula_42 prefix silloin, kun sanan formula_11 kirjainjono muodostaa sanan formula_42 kirjainjonon alkuosan, mikä merkitään formula_45. Esimerkiksi formula_46, ja lisäksi formula_15:n kaikilla sanoilla formula_11 on tietenkin voimassa se, että formula_49 ja formula_50.


title: Sanojen kombinatoriikka

text: Sanojen kombinatoriikka tutkii mm. seuraavanlaisia kysymyksiä.


title: Sanojen kombinatoriikka

text: Esimerkki 1) Millaisten ehtojen vallitessa sanat kommutoivat, eli formula_51.


title: Sanojen kombinatoriikka

text: On selvää, että sanat formula_11 ja formula_42 kommutoivat ainakin silloin, jos molemmat ovat saman sanan formula_29 potensseja, eli formula_55 ja formula_56, jolloin formula_57. Esimerkiksi jos formula_58 ja formula_59 ja formula_60, formula_61. On melko helposti osoitettavissa, että tämä saman formula_29-sanan potensseina oleminen on riittävyyden lisäksi myös välttämätön ehto sille, että sanat formula_11 ja formula_42 kommutoisivat, eli formula_65 on sama sana kuin formula_66.


title: Sanojen kombinatoriikka

text: Esimerkki 2) Onko mahdollista, että äärettömän pitkälle oikealle jatkuva sana ei sisällä "neliötä" eli samaa "jaksoa" kahta kertaa peräkkäin. Jos näin on, mikä on pienin symboliaakkoston koko, jolloin tämä on mahdollista.


title: Sanojen kombinatoriikka

text: On selvää, että ainakaan 2-kirjaimisessa symboliaakkostossa tämä ei ole mahdollista, sillä selvästi siinä pisimmät "neliötä" sisältämättömät sanat ovat formula_67 ja formula_68, mutta esimerkiksi jo formula_69 eli siinä formula_70 on toistuvana "jaksona". Myös yllä esitetty oikealle ääretön sana sisältää "neliön", sillä siinä formula_20-"jakso" toistuu peräkkäin kahdesti. Esimerkiksi sana formula_72 voi ensisilmäyksellä näyttää "neliöttömältä", mutta se silti sisältää formula_73-"jakson" kahdesti peräkkäin, sillä formula_74. Osoittautuu kuitenkin, että jo 3-kirjaimisessa aakkostossa on löydettävissä tällaisia oikealle äärettömiä "neliöttömiä" sanoja, joista tyypillinen esimerkki on ns. 3-symbolinen Thue-sana. Kyseinen sana on siis "neliötä" sisältämätön mutta oikealle ääretön, ja sen alku on


Sanojen kombinatoriikka


title: Sanojen kombinatoriikka

text: Tämä 3-symbolinen Thue-sana voidaan muodostaa ns. morfismi-iteroinnin avulla, mikä on sanojen kombinatoriikassa yleinen menetelmä muodostaa vastaavanlaisia sanoja. Tässä tapauksessa morfismi formula_76 on seuraava


title: Sanojen kombinatoriikka

text: , mikä tarkoittaa siis sitä, että mm. formula_80:n kohdalle kirjoitetaan formula_81, jolloin esimerkiksi formula_82. Morfismin iterointi on vielä aloitettava jostain pisteestä, joka tässä tapauksessa – niin kuin usein muutenkin – on formula_83-kirjain. Muodostetaan siis äärellisen pituisia sanoja


title: Sanojen kombinatoriikka

text: , sillä formula_85 tarkoittaa formula_76-morfismin soveltamista formula_83-kirjaimeen formula_88 kertaa, jolloin esimerkiksi


title: Sanojen kombinatoriikka

text: Näin saaduissa äärellisen pituisissa sanoissa aiempi on aina seuraavien prefix, mikä nähdään induktiivisesti, sillä jos induktio-oletuksen mukaan


title: Sanojen kombinatoriikka

text: formula_90 eli formula_91 (Missä siis formula_92 on formula_93-sanan loppu sen induktio-oletuksen mukaisen formula_94-alun jälkeen.), niin


title: Sanojen kombinatoriikka

text: formula_95, siis formula_96


title: Sanojen kombinatoriikka

text: mistä taas seuraa, että formula_97. Esimerkiksi


title: Sanojen kombinatoriikka

text: formula_98, jolloin formula_99.


title: Sanojen kombinatoriikka

text: Lisäksi induktion perusaskeleena tässä on tietenkin se, että